Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την εφαρμογή του Διεθνούς Κώδικα Διαχείρισης της Ασφάλειας στην Κοινότητα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Ιστορικό

Ο Διεθνής Κώδικας Διαχείρισης για την Ασφαλή Λειτουργία των Πλοίων και την Πρόληψη της Ρύπανσης (International Safety Management (ISM) Code) εκδόθηκε από τον Διεθνή Ναυτιλιακό Οργανισμό (ΔΝΟ) πριν από δέκα έτη [1], προκειμένου να αποτελέσει το προσχέδιο για τον τρόπο με τον οποίο οι ναυτιλιακές εταιρείες οφείλουν να διαχειρίζονται και εκμεταλλεύονται τον στόλο τους και να προωθήσει την ανάπτυξη μιας ευρείας αντίληψης για την ασφάλεια, καθώς και την περιβαλλοντική συνείδηση στον ναυτιλιακό τομέα. Ο κώδικας επιδιώκει να διασφαλίσει ότι θα δοθεί ύψιστη προτεραιότητα στην ασφάλεια, ορίζοντας την ευθύνη της εταιρείας όσον αφορά την ασφάλεια και διασφαλίζοντας ότι μπορούν ευκολότερα να καταλογιστούν ευθύνες στα ανώτατα διαχειριστικά όργανα.

[1] Εκδόθηκε στις 4 Νοεμβρίου 1993 με το ψήφισμα A.741(18) του ΔΝΟ.

Όταν εκδόθηκε, ο κώδικας δεν ήταν υποχρεωτικός. μολαταύτα, ζητήθηκε μετ'επιτάσεως από τις κυβερνήσεις να εφαρμόσουν τον κώδικα ISM σε εθνικό επίπεδο το συντομότερο δυνατόν, και το αργότερο έως την 1η Ιουνίου 1998. Λόγω της μικρής ανταπόκρισης στο συγκεκριμένο αίτημα, ο ΔΝΟ αποφάσισε, τον Μάιο του 1994, να καταστήσει τον κώδικα υποχρεωτικό. Η συμμόρφωση με τον κώδικα κατέστη υποχρεωτική από την 1η Ιουλίου 1998 για τα δεξαμενόπλοια, τα επιβατηγά πλοία και τα φορτηγά μεταφοράς εμπορεύματος χύδην, στο πλαίσιο της πρώτης φάσης εφαρμογής του ISM. Από την 1η Ιουλίου 2002, όλα τα άλλα σκάφη που καλύπτονται από τη Σύμβαση SOLAS, η οποία αφορά όλα τα διεθνή εμπορικά σκάφη, εκτός των πολύ μικρών, πρέπει να συμμορφώνονται με τον κώδικα.

Ο κώδικας ISM αποτελεί μέρος του Κεφαλαίου IX της Διεθνούς Σύμβασης για την Ασφάλεια της Ανθρώπινης Ζωής στη Θάλασσα (SOLAS). Ο κώδικας ISM είναι υποχρεωτικός για όλους τους τύπους πλοίων, για όλα τα συμβαλλόμενα μέρη της σύμβασης SOLAS, ήτοι για όλα τα κράτη μέλη και τις υπό ένταξη χώρες, καθώς επίσης για τη Νορβηγία και την Ισλανδία, δυνάμει της συμφωνίας ΕΟΧ.

Ως αντίδραση στην τραγωδία του Estonia αποφασίστηκε, σε κοινοτικό επίπεδο, να επισπευσθεί η εφαρμογή του κώδικα ISM στα επιβατηγά οχηματαγωγά πλοία Ro-Ro, τα οποία εκτελούν διεθνή και εσωτερικά δρομολόγια, εντός της Κοινότητας. Κατόπιν τούτου, το Συμβούλιο εξέδωσε τον κανονισμό (ΕΚ) αριθ. 3051/95, της 8ης Δεκεμβρίου 1995, για τη διαχείριση της ασφάλειας των επιβατηγών οχηματαγωγών πλοίων Roll-on/Roll off (Ro-Ro) (κώδικας ISM), ο οποίος τέθηκε σε ισχύ την 1η Ιουλίου 1996.

Σκοπός του κανονισμού (ΕΚ) αριθ. 3051/95 είναι να ενισχύσει την ασφαλή διαχείριση, την ασφαλή λειτουργία και την πρόληψη της ρύπανσης όλων των επιβατηγών οχηματαγωγών πλοίων Ro-Ro, τα οποία αποπλέουν ή καταπλέουν σε λιμένες των κρατών μελών της Κοινότητας εκτελώντας τακτικά δρομολόγια, διασφαλίζοντας ότι οι ναυτιλιακές εταιρείες που εκμεταλλεύονται τα οχηματαγωγά Ro-Ro συμμορφώνονται με τον κώδικα ISM, ανεξαρτήτως εάν τα οχηματαγωγά εκτελούν εσωτερικά ή διεθνή δρομολόγια.

Ο παρών κανονισμός τροποποιήθηκε δύο φορές μέσω της διαδικασίας παραπομπής σε επιτροπή:

- Από τον κανονισμό (ΕΚ) αριθ. 179/98 της Επιτροπής, της 23ης Ιανουαρίου 1998, για την εισαγωγή κανόνων σχετικά με την έκδοση προσωρινών εγγράφων και πιστοποιητικών και με τα υποδείγματα των εγγράφων και των πιστοποιητικών ISM του ΔΝΟ. Συγχρόνως εισήχθησαν οι σχετικές κατευθυντήριες γραμμές υπόψη των διοικήσεων, βάσει των κατευθυντήριων γραμμών του ΔΝΟ, οι οποίες εκδόθηκαν με το ψήφισμα της Συνέλευσης Α. 788 (19), της 23ης Νοεμβρίου 1995. Οι εν λόγω τροποποιήσεις εισήχθησαν προκειμένου να διασφαλιστεί η ομοιόμορφη εφαρμογή των κανόνων του κώδικα ISM στα οχηματαγωγά που εκτελούν δρομολόγια στην Ευρώπη, σε συνάφεια με τους κανόνες ISM που ισχύουν σε παγκόσμιο επίπεδο.

- Από τον κανονισμό (ΕΚ) αριθ. 1970/2002 της Επιτροπής, προκειμένου να εκσυγχρονιστούν οι διατάξεις του κανονισμού, λαμβάνοντας υπόψη τις τροποποιήσεις του κώδικα που εγκρίθηκαν σε επίπεδο ΔΝΟ. Πρόκειται αφενός για τροποποιήσεις επί του ιδίου του κώδικα, οι οποίες εγκρίθηκαν μέσω του ψηφίσματος MSC.104 (73) της 5ης Δεκεμβρίου 2000 από την Επιτροπή Ναυτικής Ασφάλειας (Maritime Safety Committee - MSC), και αφετέρου για τροποποιήσεις επί των κατευθυντήριων γραμμών του ΔΝΟ, οι οποίες εγκρίθηκαν μέσω του ψηφίσματος της Συνέλευσης A.913 (22), στις 29 Nοεμβρίου 2001. Μετά από τις εν λόγω τροποποιήσεις, όλα τα πιστοποιητικά ISM ενσωματώθηκαν στον κώδικα, καθώς και ορισμένα μέρη των κατευθυντήριων γραμμών του ΔΝΟ. Οι εν λόγω τροποποιήσεις τέθηκαν σε ισχύ την 1η Ιουλίου 2002. Ο κανονισμός της Επιτροπής τέθηκε σε ισχύ στις 26 Νοεμβρίου 2002.

2. Αιτιολόγηση της νέας πρότασης

Η φιλοσοφία του κώδικα ISΜ εδράζεται σε μια συνολική προσέγγιση και εφαρμόζεται σε όλους τους τύπους πλοίων. Ο περιορισμός της εφαρμογής του μόνο στα επιβατηγά οχηματαγωγά πλοία Ro-Ro, στο πλαίσιο της νομοθεσίας της ΕΕ, ήταν δικαιολογημένος για ιστορικούς λόγους οι οποίοι όμως σήμερα δεν έχουν πλέον λόγο ύπαρξης. Ως εκ τούτου, θεωρείται σωστό να επεκταθεί το πεδίο εφαρμογής του κανονισμού (ΕΚ) αριθ. 3051/95 μέσω της έκδοσης νέου κανονισμού και να καλυφθούν από τον εν λόγω κανονισμό τουλάχιστον οι ίδιες εταιρείες και πλοία που καλύπτει το Κεφάλαιο ΙΧ της Σύμβασης SOLAS.

Ως συμβαλλόμενα μέρη της Σύμβασης SOLAS, όλα τα κράτη μέλη έχουν αποδεχθεί τον κώδικα ISΜ και έχουν δεσμευθεί να εφαρμόσουν τον συγκεκριμένο κώδικα στα πλοία τους που εκτελούν διεθνή δρομολόγια. Εντούτοις, δεν υφίστανται λόγοι που να δικαιολογούν την μη εφαρμογή της φιλοσοφίας ISΜ σε πλοία και εταιρείες που εκμεταλλεύονται εσωτερικά δρομολόγια εντός της Κοινότητας.

Οι κατευθυντήριες γραμμές για τις διοικήσεις των κρατών της σημαίας όσον αφορά την εφαρμογή του κώδικα ISM παρέχονται μέσω του ψηφίσματος A.788 (19), το οποίο έχει ήδη ενσωματωθεί στον κανονισμό (EΚ) αριθ. 3051/95.

Ενώ η εφαρμογή του κύριου μέρους των κατευθυντήριων γραμμών ISM είναι υποχρεωτική εντός της ΕΕ, για τα οχηματαγωγά που εκτελούν τακτικά δρομολόγια με προορισμό και αφετηρία ευρωπαϊκούς λιμένες, η εφαρμογή των κατευθυντήριων γραμμών σε όλα τα άλλα πλοία επαφίεται πλήρως στη διακριτική ευχέρεια των εθνικών διοικήσεων. Επιπροσθέτως, για ορισμένος τύπους πλοίων, ιδίως για τα εμπορικά σκάφη, οι διοικήσεις επαφίενται σε μεγάλο βαθμό σε οργανισμούς τους οποίους έχουν αναγνωρίσει για την πιστοποίηση ISM. Σε αυτές τις περιπτώσεις, οι εθνικές διοικήσεις σπάνια ελέγχουν οι ίδιες τη συμμόρφωση των εταιρειών και των πλοίων τους με τους κανόνες.

Όταν εκδόθηκε ο κανονισμός (ΕΚ) αριθ. 3051/95, τα κράτη μέλη και το Ευρωπαϊκό Κοινοβούλιο δήλωσαν ότι η εφαρμογή του κώδικα ISM στα επιβατηγά οχηματαγωγά πλοία Ro-Ro αποτελούσε προτεραιότητα, αλλά ότι ήταν και η πρώτη μιας σειράς διαρκών πρωτοβουλιών για τη βελτίωση της ασφάλειας στη θάλασσα.

Μία από τις κύριες πρωτοβουλίες που πρέπει να αναληφθεί εν προκειμένω είναι η εναρμονισμένη και αποτελεσματική εφαρμογή εντός της Κοινότητας των διεθνών απαιτήσεων που έχουν συνομολογηθεί.

Προκειμένου αυτό να διασφαλιστεί, η Επιτροπή προτείνει την έκδοση νέου κανονισμού γενικότερης φύσεως, ο οποίος θα αντικαταστήσει τον κανονισμό (ΕΚ) αριθ. 3051/95. Εν προκειμένω είναι επίσης σημαντικό να καταστούν οι σχετικές κατευθυντήριες γραμμές του ΔΝΟ για τη διοίκηση υποχρεωτικές για όλα τα πλοία που φέρουν τη σημαία κράτους μέλους.

Από την ενσωμάτωση όλου του κώδικα ISM και μιας συνεκτικής δέσμης διατάξεων σχετικά με τη διαδικασία πιστοποίησης στην κοινοτική νομοθεσία για την ασφάλεια στη θάλασσα απορρέουν ορισμένα πλεονεκτήματα:

-Μέσω της ενσωμάτωσης του κώδικα ISM στην κοινοτική νομοθεσία δημιουργείται η νομική βάση για την παρακολούθηση της εφαρμογής του.

-Το Μνημόνιο Συμφωνίας του Παρισιού (Paris MoU) για τον έλεγχο από το κράτος του λιμένα προσδίδει κάποια σημασία στην εφαρμογή του κώδικα ISM. Στο πλαίσιο του Μνημονίου Συμφωνίας του Παρισιού διεξήχθη μια ουσιαστική επικεντρωμένη εκστρατεία επιθεώρησης (Concentrated Inspection Campaign - CIS), προκειμένου να ελεγχθεί η εφαρμογή του κώδικα στα πλοία. Τα συμπεράσματά της υπογράμμισαν την ανάγκη βελτίωσης της ορθής εφαρμογής του κώδικα ISM [2].

[2] Οι στατιστικές του Μνημονίου Συμφωνίας του Παρισιού και τα προκαταρκτικά αποτελέσματα της επικεντρωμένης εκστρατείας επιθεώρησης του ISM που διεξήχθησαν μεταξύ της 1ης Ιουλίου 2002 και της 30ής Σεπτεμβρίου 2002 καταδεικνύουν ότι υπάρχει σαφής ανάγκη αυστηρότερης εφαρμογής και επιβολής του κώδικα.

-Μέσω της άμεσης αναφοράς της στον κώδικα ISM, η παρούσα πρόταση ενισχύει την εφαρμογή του κώδικα ISM στο πλαίσιο των επιθεωρήσεων που διεξήχθησαν δυνάμει της οδηγίας 95/21/ΕΚ του Συμβουλίου σχετικά με τον έλεγχο από το κράτος του λιμένα, όπως τροποποιήθηκε.

-Η οδηγία 94/57/ΕΚ για την αναγνώριση από την ΕΕ των νηογνωμόνων ισχύει για όλα τα καθήκοντα πιστοποίησης ISM που έχουν αναληφθεί εξ ονόματος των κρατών της σημαίας. Γίνεται άμεση αναφορά στην εν λόγω οδηγία με σκοπό τον ορισμό της έννοιας «αναγνωρισμένος οργανισμός» και σχετικά με τα κριτήρια τα οποία τέτοιου είδους οργανισμοί οφείλουν να πληρούν προκειμένου να διεξάγουν ελέγχους και πιστοποίηση ISM εξ ονόματος των κρατών μελών.

Ο προτεινόμενος κανονισμός διευκολύνει την ορθή, αυστηρή και εναρμονισμένη εφαρμογή του κώδικα σε όλα τα κράτη μέλη και στις υπό ένταξη χώρες.

Τέλος, ο προτεινόμενος κανονισμός θα διευκολύνει τη θέση του Ευρωπαϊκού Οργανισμού για την Ασφάλεια στη Θάλασσα κατά την ανάληψη δραστηριοτήτων τεχνικής συνεργασίας που σχετίζονται με τα καθήκοντα ISM, όταν ο εν λόγω κώδικας αποτελέσει μέρος της κοινοτικής νομοθεσίας.

3. Περιεχόμενο της πρότασης

Σκοπός του παρόντος κανονισμού είναι να ενισχύσει την ασφαλή διαχείριση, την ασφαλή λειτουργία και την πρόληψη της ρύπανσης των:

-Εμπορικών πλοίων που φέρουν σημαία κράτους μέλους και εκτελούν διεθνή και εσωτερικά δρομολόγια.

-Επιβατηγών πλοίων που φέρουν τη σημαία κράτους μέλους και εκτελούν διεθνή δρομολόγια.

-Επιβατηγών πλοίων που εκτελούν εσωτερικά δρομολόγια σε θαλάσσιες περιοχές της κατηγορίας Α και Β, όπως ορίζονται στο άρθρο 4 της οδηγίας 98/18/EΚ, ανεξαρτήτως σημαίας.

-Επιβατηγών οχηματαγωγών πλοίων Ro-Ro, τα οποία αποπλέουν ή καταπλέουν σε λιμένες των κρατών μελών της Κοινότητας, εκτελώντας τακτικά δρομολόγια επιβατηγού οχηματαγωγού πλοίου Ro-Ro, ανεξαρτήτως σημαίας.

-Εμπορικών πλοίων τα οποία αποπλέουν ή καταπλέουν σε λιμένες των κρατών μελών της Κοινότητας, σε γραμμές ζεύξης στο πλαίσιο των ενδομεταφορών, ανεξαρτήτως σημαίας.

Σκοπός του παρόντος κανονισμού είναι να διατηρηθούν παράλληλα οι υφιστάμενοι στην ΕΕ κανόνες ISM που ισχύουν για τα επιβατηγά οχηματαγωγά πλοία Ro-Ro, ανεξαρτήτως σημαίας, και τα οποία εκτελούν τακτικά δρομολόγια με προορισμό και αφετηρία ευρωπαϊκούς λιμένες.

Το πεδίο εφαρμογής του προτεινόμενου κανονισμού βασίζεται στις διατάξεις του Κεφαλαίου ΙΧ της Σύμβασης SOLAS, και εφαρμόζεται, με τον περιορισμό που αφορά την ολική χωρητικότητα των σχετικών πλοίων, σε όλα τα πλοία που εμπίπτουν στο πεδίο εφαρμογής της Σύμβασης SOLAS και φέρουν τη σημαία κράτους μέλους, ακόμη και εάν εκτελούν εσωτερικά δρομολόγια. Εντούτοις, για τα επιβατηγά πλοία που εκτελούν εσωτερικά δρομολόγια οι διατάξεις θα εφαρμόζονται μόνο στα επιβατηγά πλοία που πλέουν σε απόσταση άνω των 5 μιλίων από την ακτογραμμή, πλην όμως οι εν λόγω κανόνες θα εφαρμόζονται σε όλες τις σημαίες.

-Όλες οι ναυτιλιακές εταιρείες που εκμεταλλεύονται τουλάχιστον ένα από τα προαναφερθέντα πλοία οφείλουν να συμμορφώνονται με τον κανονισμό.

Για τα πλοία που φέρουν σημαία τρίτης χώρας, εφόσον δεν εκτελούν εσωτερικά δρομολόγια εντός της Κοινότητας, και για τις εταιρείες που τα εκμεταλλεύονται οι οποίες εφαρμόζουν ήδη τις απαιτήσεις του Κεφαλαίου ΙΧ της Σύμβασης SOLAS, η συμμόρφωση με τη Σύμβαση SOLAS θα ελέγχεται βάσει του καθεστώτος ελέγχου του κράτους της σημαίας, το οποίο θεσπίστηκε δυνάμει της οδηγίας 95/21/ΕΚ, όπως τροποποιήθηκε.

4. Ειδικές προβλέψεις

Τα άρθρα ακολουθούν την ίδια λογική όπως και το Κεφάλαιο ΙΧ της Σύμβασης SOLAS. Ο κώδικας ISM αναπαράγεται in extenso στο Κεφάλαιο I του παραρτήματος του κανονισμού, ενώ για τις κατευθυντήριες γραμμές υπόψη των διοικήσεων, η δομή που εισήχθη μέσω του κανονισμού (EΚ) αριθ. 3051/95, όπως τροποποιήθηκε, διατηρήθηκε και αναπαράγεται στο Κεφάλαιο II του παραρτήματος. Κατά την ημερομηνία έναρξης ισχύος του παρόντος κανονισμού, ο κανονισμός (ΕΚ) αριθ. 3051/95 του Συμβουλίου, όπως τροποποιήθηκε, καταργείται.

Άρθρο 1

Το εν λόγω άρθρο διευκρινίζει τον στόχο του κανονισμού, ο οποίος αποβλέπει στη διαχείριση της ασφάλειας στη θάλασσα και στον έλεγχο της επίτευξης του εν λόγω σκοπού.

Άρθρο 2

Το εν λόγω άρθρο περιλαμβάνει τους ορισμούς των κύριων όρων που χρησιμοποιούνται στον κανονισμό. Οι ορισμοί βασίζονται στη Σύμβαση SOLAS του ΔΝΟ (Σύμβαση για την Ασφάλεια της Ανθρώπινης Ζωής στη Θάλασσα), στον κανονισμό (ΕΚ) αριθ. 3051/95, όπως τροποποιήθηκε, και στην οδηγία 97/54/ΕΚ, όπως τροποποιήθηκε.

Άρθρο 3

Το άρθρο 3 ορίζει την εφαρμογή του κανονισμού, ιδίως στα επιβατηγά πλοία (με παραπομπή στην οδηγία 98/18/ΕΚ, όπως τροποποιήθηκε) και στα εμπορικά πλοία, καθώς και τις εξαιρέσεις.

Άρθρο 4

Το εν λόγω άρθρο εισάγει την υποχρέωση των ναυτιλιακών εταιρειών σε σχέση με τις απαιτήσεις διαχείρισης της ασφάλειας.

Άρθρο 5

Το εν λόγω άρθρο αναφέρεται στις υποχρεώσεις που επιβάλλονται στα κράτη μέλη και πραγματεύεται ειδικότερα τη διαδικασία πιστοποίησης (Έγγραφα Συμμόρφωσης, Πιστοποιητικό Διαχείρισης της Ασφάλειας), καθώς και τη δυνατότητα προσφυγής στους αναγνωρισμένους οργανισμούς, με αναφορά στις ειδικές υποχρεωτικές διατάξεις του κώδικα ISM (Κεφάλαιο ΙΙ του παραρτήματος που αναφέρεται στο Μέρος Β του κώδικα ISM.

Άρθρο 6

Το εν λόγω άρθρο εισάγει διαδικασία ελέγχου εκ μέρους της διοίκησης.

Άρθρο 7

Το εν λόγω άρθρο αναφέρεται στην ήδη υπάρχουσα διαδικασία διασφάλισης που αφορά τα δρομολόγια των επιβατηγών οχηματαγωγών πλοίων Ro-Ro (κανονισμός (ΕΚ) αριθ. 3051/ΕΚ του Συμβουλίου). Το εν λόγω άρθρο εισάγει τη διαδικασία αναστολής όταν υπάρχει κίνδυνος για την ασφάλεια, συμπεριλαμβανομένων εκείνων κατά του περιβάλλοντος.

Άρθρο 8

Το εν λόγω άρθρο αφορά την παρακολούθηση της εφαρμογής του παρόντος κανονισμού και την υποχρέωση των κρατών μελών να καθιερώσουν σύστημα κυρώσεων.

Άρθρο 9

Το εν λόγω άρθρο εισάγει τις απαιτήσεις υποβολής εκθέσεων.

Άρθρο 10

Το εν λόγω άρθρο εισάγει το δικαίωμα τροποποίησης του κανονισμού, προκειμένου να ληφθούν υπόψη οι διεθνείς εξελίξεις σε επίπεδο ΔΝΟ και οι τροποποιήσεις των διεθνών μέσων που αναφέρονται στο άρθρο 2 του προτεινόμενου κανονισμού.

Άρθρο 11

Το εν λόγω άρθρο αναφέρεται στην επιτροπή που ορίζεται για να συνδράμει την Επιτροπή στην ερμηνεία και εφαρμογή του κανονισμού, σύμφωνα με τον κανονισμό (ΕΚ) αριθ. 2099/2002 (COSS).

Άρθρο 12

Για την απλοποίηση του κοινοτικού δικαίου, το εν λόγω άρθρο καταργεί τον κανονισμό (ΕΚ) αριθ. 3051/EΚ του Συμβουλίου, ο οποίος τροποποιήθηκε από τον κανονισμό (EΚ) αριθ. 179/98 της Επιτροπής και τον κανονισμό (EΚ) αριθ. 1970/2002 της Επιτροπής. Το εν λόγω άρθρο τους αντικαθιστά με τον κανονισμό που προτείνεται τώρα, αντί της εισαγωγής τροποποιήσεων επί των περισσότερων άρθρων τους. Επίσης, δυνάμει του εν λόγω άρθρου, τα Έγγραφα Συμμόρφωσης και τα Πιστοποιητικά Διαχείρισης της Ασφάλειας που εκδόθηκαν πριν την 1η Ιουλίου 1998 από διοικήσεις και αναγνωρισμένους οργανισμούς παραμένουν σε ισχύ έως την ημερομηνία λήξης τους.

Παράρτημα

Κεφάλαιο I

Το εν λόγω κεφάλαιο περιλαμβάνει τον κώδικα ISM και τα πιστοποιητικά που εκδίδονται σε επίπεδο ΔΝΟ.

Κεφάλαιο ΙΙ

Το εν λόγω κεφάλαιο περιλαμβάνει τις υποχρεωτικές διατάξεις για τη διοίκηση των κρατών μελών όσον αφορά την εφαρμογή του κώδικα ISM και τα σχετικά πιστοποιητικά, με ειδική αναφορά στον κώδικα ISM και στις διατάξεις του προτεινόμενου κανονισμού.

2003/0291 (COD)

Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την εφαρμογή του Διεθνούς Κώδικα Διαχείρισης της Ασφάλειας στην Κοινότητα

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80, παράγραφος 2,

την πρόταση της Επιτροπής [3],

[3] ΕΕ C , , σ. .

τη γνώμη της Ευρωπαϊκής Οικονομικής και Κοινωνικής Επιτροπής [4],

[4] ΕΕ C , , σ. .

τη γνώμη της Επιτροπής των Περιφερειών [5],

[5] ΕΕ C , , σ. .

ενεργώντας σύμφωνα με τη διαδικασία που προβλέπεται στο άρθρο 251 της Συνθήκης [6].

[6] ΕΕ C , , σ. .

Εκτιμώντας τα εξής:

(1) Ο Διεθνής Κώδικας Διαχείρισης της Ασφάλειας, ο οποίος προβλέπει την ασφαλή λειτουργία των πλοίων και την πρόληψη της ρύπανσης, εφεξής αποκαλούμενος ''κώδικας ISM'', εκδόθηκε από τον Διεθνή Ναυτιλιακό Οργανισμό (ΔΝΟ) με το ψήφισμα της Συνέλευσης A.741 (18) της 4ης Νοεμβρίου 1993. Ο εν λόγω κώδικας κατέστη σταδιακά υποχρεωτικός για τα περισσότερα πλοία που εκτελούν διεθνή δρομολόγια, μέσω της συμπερίληψης του Κεφαλαίου ΙΧ ''Διαχείριση για την ασφαλή λειτουργία των πλοίων'' της Διεθνούς Σύμβασης για την Ασφάλεια της Ανθρώπινης Ζωής στη Θάλασσα του 1974 (Σύμβαση SOLAS), η οποία εγκρίθηκε στις 24 Μαΐου 1994.

(2) Ο κώδικας ISM τροποποιήθηκε από τον ΔΝΟ μέσω του ψηφίσματος MSC.104 (73), το οποίο εκδόθηκε στις 5 Δεκεμβρίου 2000.

(3) Οι κατευθυντήριες γραμμές για την εφαρμογή του Διεθνούς Κώδικα Διαχείρισης της Ασφάλειας (International Safety Management - ΙSM) από τις διοικήσεις εγκρίθηκαν με το ψήφισμα A.788 (19) του ΔΝΟ, στις 23 Νοεμβρίου 1995. Οι εν λόγω κατευθυντήριες γραμμές τροποποιήθηκαν από το ψήφισμα A.913 (22), το οποίο εκδόθηκε στις 29 Νοεμβρίου 2001.

(4) Από την 1η Ιουλίου 1996 μέσω του κανονισμού (EΚ) αριθ. 3051/95 [7] του Συμβουλίου της 8ης Δεκεμβρίου 1995 για τη διαχείριση της ασφάλειας των επιβατηγών οχηματαγωγών πλοίων Rool-on/Roll off (Ro-Ro) ο κώδικας ISM κατέστη υποχρεωτικός για όλα τα επιβατηγά οχηματαγωγά πλοία Ro-Ro που αποπλέουν από λιμένες και καταπλέουν σε λιμένες των κρατών μελών της Κοινότητας εκτελώντας τακτικά δρομολόγια, τόσο εσωτερικά όσο και εξωτερικά, ανεξαρτήτως σημαίας. Αυτό ήταν το πρώτο βήμα για να εξασφαλισθεί ενιαία και συνεπής εφαρμογή του κώδικα ISM σε όλα τα κράτη μέλη.

[7] ΕΕ L 320, 30.12.1995, σ. 14.

(5) Την 1η Ιουλίου 1998 ο κώδικας ISM κατέστη υποχρεωτικός στο πλαίσιο των διατάξεων του Κεφαλαίου ΙΧ της Σύμβασης SOLAS για τις ναυτιλιακές εταιρείες που εκμεταλλεύονται επιβατηγά πλοία, καθώς και επιβατηγά ταχύπλοα σκάφη, δεξαμενόπλοια μεταφοράς πετρελαίου, δεξαμενόπλοια μεταφοράς χημικών προϊόντων, δεξαμενόπλοια μεταφοράς αερίου, φορτηγά μεταφοράς εμπορεύματος χύδην και εμπορικά ταχύπλοα σκάφη ολικής χωρητικότητας 500 κόρων και άνω, σε διεθνή δρομολόγια.

(6) Την 1η Ιουλίου 2002 ο κώδικας ISM κατέστη υποχρεωτικός για τις ναυτιλιακές εταιρείες που εκμεταλλεύονται άλλα εμπορικά πλοία και κινητές μονάδες γεώτρησης ανοικτής θαλάσσης ολικής χωρητικότητας 500 κόρων και άνω, σε διεθνή δρομολόγια.

(7) Η ασφάλεια της ανθρώπινης ζωής στη θάλασσα και η προστασία του περιβάλλοντος μπορούν να ενισχυθούν αποτελεσματικά με την αυστηρή εφαρμογή του κώδικα ISM σε υποχρεωτική βάση.

(8) Η έκδοση νέου κανονισμού άμεσης εφαρμογής θα εξασφαλίσει την επιβολή του κώδικα ISM.

(9) Καταργείται συνεπώς ο κανονισμός (EΚ) αριθ. 3051/95.

(10) Είναι αναγκαίο να ληφθούν υπόψη η οδηγία 94/57/EΚ του Συμβουλίου της 22ας Nοεμβρίου 1994 σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών [8], προκειμένου να καθορισθούν οι αναγνωρισμένοι οργανισμοί προς το σκοπό του παρόντος κανονισμού, και η οδηγία 98/18/EΚ του Συμβουλίου της 17ης Μαρτίου 1998 για τους κανόνες και τα πρότυπα ασφαλείας για τα επιβατηγά πλοία [9], για να καθορισθεί το πεδίο εφαρμογής του παρόντος κανονισμού σε ό,τι αφορά τα επιβατηγά πλοία εσωτερικού.

[8] ΕΕ L 157, 7.7.1995, σ 1.

[9] ΕΕ L 144, 15.5.1998, σ. 1.

(11) Είναι αναγκαίο να ληφθεί υπόψη η οδηγία 95/21/EΚ του Συμβουλίου για τον έλεγχο του κράτους του λιμένα, όπως έχει τροποποιηθεί.

(12) Tα μέτρα που είναι αναγκαία για την εφαρμογή του παρόντος κανονισμού θα αποφασισθούν σύμφωνα με την απόφαση 1999/468/EΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [10].

[10] ΕΕ L 184, 17.07.1999, σ. 26.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Στόχος

Στόχος του παρόντος κανονισμού είναι να ενισχυθεί η ασφαλής διαχείριση, η ασφαλής λειτουργία και η πρόληψη της ρύπανσης πλοίων που φέρουν τη σημαία κράτους μέλους και όλων των επιβατηγών οχηματαγωγών πλοίων Ro-Ro που εκτελούν τακτικά δρομολόγια από ή προς λιμένες των κρατών μελών της Ευρωπαϊκής Ένωσης, διασφαλίζοντας ότι οι ναυτιλιακές εταιρείες που εκμεταλλεύονται τα εν λόγω πλοία συμμορφώνονται με τον κώδικα ISM μέσω:

- της εγκατάστασης και της σωστής συντήρησης από τις ναυτιλιακές εταιρείες των συστημάτων διαχείρισης της ασφάλειας επί του πλοίου και στην ξηρά, και

- του ελέγχου αυτών από τις διοικήσεις του κράτους της σημαίας και του κράτους του λιμένα.

Άρθρο 2 Ορισμοί

Για τους σκοπούς του παρόντος κανονισμού νοούνται ως:

(1) 'Κώδικας ISM': ο Διεθνής Κώδικας Διαχείρισης για την Ασφαλή Λειτουργία των Πλοίων και την Πρόληψη της Ρύπανσης (International Safety Management Code), ο οποίος εκδόθηκε από τον Διεθνή Ναυτιλιακό Οργανισμό (ΔΝΟ) με το ψήφισμα της Συνέλευσης A.741 (18), στις 4 Nοεμβρίου 1993, όπως τροποποιήθηκε από το ψήφισμα MSC.104 (73) του ΔΝΟ στις 5 Δεκεμβρίου 2000 και επισυνάπτεται στον παρόντα κανονισμό.

(2) 'Αναγνωρισμένος οργανισμός': ο οργανισμός ο οποίος αναγνωρίστηκε σύμφωνα με τις διατάξεις της οδηγίας 94/57/ΕΟΚ, όπως τροποποιήθηκε.

(3) 'Εταιρεία': ο πλοιοκτήτης ή οιοσδήποτε άλλος οργανισμός ή πρόσωπο, όπως ο διαχειριστής ή ο ναυλωτής κενού σκάφους, στον οποίο ο πλοιοκτήτης έχει αναθέσει την ευθύνη λειτουργίας του πλοίου και ο οποίος, αναλαμβάνοντας την εν λόγω ευθύνη, έχει συμφωνήσει να αναλάβει όλα τα καθήκοντα και τις υποχρεώσεις που επιβάλλονται από τον κώδικα ISM.

(4) 'Επιβατηγό πλοίο': το πλοίο, καθώς και το ταχύπλοο σκάφος που μεταφέρει άνω των δώδεκα επιβατών.

(5) 'Επιβάτης': κάθε πρόσωπο εκτός από:

α) τον πλοίαρχο και τα μέλη του πληρώματος ή άλλα πρόσωπα που απασχολούνται ή προσλαμβάνονται υπό οιαδήποτε ιδιότητα για την εκτέλεση εργασιών επί του πλοίου και

β) Τα βρέφη ηλικίας μικρότερης του ενός έτους.

(6) 'Εμπορικό πλοίο': το πλοίο καθώς και το ταχύπλοο σκάφος ολικής χωρητικότητας 500 κόρων και άνω, το οποίο δεν είναι επιβατηγό πλοίο.

(7) 'Διεθνές δρομολόγιο': το δρομολόγιο από ένα κράτος μέλος ή από οιοδήποτε κράτος προς λιμένα εκτός του εν λόγω κράτους, ή αντιστρόφως.

(8) 'Εσωτερικό δρομολόγιο': ένα δρομολόγιο σε θαλάσσιες περιοχές από λιμένα κράτους μέλους προς τον ίδιο ή άλλο λιμένα εντός του εν λόγω κράτους μέλους.

(9) 'Τακτικό δρομολόγιο επιβατηγού οχηματαγωγού πλοίου Ro-Ro': το σύνολο των διαδρομών οχηματαγωγού πλοίου Ro-Ro, οι οποίες διενεργούνται για την εξυπηρέτηση της κυκλοφορίας μεταξύ των ίδιων δύο ή περισσότερων σημείων, είτε:

α) σύμφωνα με τον δημοσιευμένο πίνακα δρομολογίων, είτε

β) με διαδρομές τόσο τακτικές ή συχνές, ώστε να συνιστούν αναγνωρίσιμο συστηματικό σύνολο.

(10) 'Επιβατηγό οχηματαγωγό πλοίο Ro-Ro': το επιβατηγό θαλασσοπλοούν σκάφος, το οποίο είναι διαρρυθμισμένο έτσι ώστε να μπορούν να εισέρχονται και να εξέρχονται από αυτό οδικά ή σιδηροδρομικά οχήματα, και το οποίο μεταφέρει περισσότερους από δώδεκα επιβάτες.

Άρθρο 3 Εφαρμογή

1. Ο παρών κανονισμός εφαρμόζεται:

(α) Στα εμπορικά πλοία που φέρουν τη σημαία κράτους μέλους και εκτελούν διεθνή και εσωτερικά δρομολόγια.

(β) Στα επιβατηγά πλοία που φέρουν τη σημαία κράτους μέλους και εκτελούν διεθνή δρομολόγια.

(γ) Στα επιβατηγά πλοία που εκτελούν εσωτερικά δρομολόγια σε θαλάσσιες περιοχές της κατηγορίας Α και Β, όπως ορίζονται στο άρθρο 4 της οδηγίας 98/18/EΚ, ανεξαρτήτως σημαίας.

(δ) Στα επιβατηγά οχηματαγωγά πλοία Ro-Ro, τα οποία αποπλέουν ή καταπλέουν σε λιμένες των κρατών μελών της Κοινότητας εκτελώντας τακτικά δρομολόγια επιβατηγού οχηματαγωγού πλοίου Ro-Ro, ανεξαρτήτως σημαίας.

(ε) Στα εμπορικά πλοία, τα οποία αποπλέουν ή καταπλέουν σε λιμένες των κρατών μελών της Κοινότητας, σε γραμμές ζεύξης στο πλαίσιο των ενδομεταφορών, ανεξαρτήτως σημαίας.

2. Ο παρών κανονισμός δεν εφαρμόζεται:

(α) Στα πολεμικά και μεταγωγικά πλοία,

(β) Στις θαλαμηγούς και στα σκάφη αναψυχής, εκτός εάν είναι επανδρωμένα ή πρόκειται να επανδρωθούν με πλήρωμα και μεταφέρουν περισσότερους από δώδεκα επιβάτες για εμπορικούς σκοπούς,

(γ) Στα αλιευτικά σκάφη.

Άρθρο 4 Απαιτήσεις όσον αφορά τη διαχείριση της ασφάλειας

Η εταιρεία και το πλοίο συμμορφώνονται με τις απαιτήσεις το κώδικα ISM.

Το σύστημα διαχείρισης της ασφάλειας πρέπει να παραμένει σύμφωνο με τις διατάξεις του κώδικα ISM.

Άρθρο 5 Πιστοποίηση

1. Τα κράτη μέλη συμμορφώνονται με τις διατάξεις του Μέρους Β του κώδικα ISM και του Κεφαλαίου ΙΙ του παραρτήματος τού παρόντος κανονισμού.

2. Σε κάθε εταιρεία η οποία συμμορφώνεται με τις απαιτήσεις του κώδικα ISM χορηγείται Έγγραφο Συμμόρφωσης. Το εν λόγω έγγραφο εκδίδεται από τη διοίκηση κράτους μέλους ή από αναγνωρισμένο οργανισμό που ενεργεί εξ ονόματός της.

3. Το Έγγραφο Συμμόρφωσης παραμένει σε ισχύ μόνο για πέντε έτη από την ημερομηνία έκδοσής του, πάντοτε υπό τον όρο ότι άπαξ ετησίως διενεργείται έλεγχος, προκειμένου να επιβεβαιωθεί η σωστή λειτουργία του συστήματος διαχείρισης της ασφάλειας, καθώς και ότι οι τυχόν τροποποιήσεις που εισήχθησαν μετά από τον τελευταίο έλεγχο πληρούν τις διατάξεις του κώδικα ISM.

4. Ένα κράτος μέλος δύναται να εκδώσει Έγγραφα Συμμόρφωσης μόνο σε εταιρείες οι οποίες έχουν το κέντρο των επιχειρηματικών τους δραστηριοτήτων στην επικράτειά του. Πριν από την έκδοση των εν λόγω εγγράφων, τα κράτη μέλη συσκέπτονται με τη διοίκηση των κρατών των οποίων τη σημαία δικαιούται να φέρει κάθε τύπος πλοίου της συγκεκριμένης εταιρείας, εφόσον η εν λόγω διοίκηση δεν είναι αυτή του κράτους μέλους που εκδίδει τα έγγραφα.

5. Αντίγραφο του Εγγράφου Συμμόρφωσης πρέπει να φυλάσσεται επί του πλοίου, ούτως ώστε ο πλοίαρχος να μπορεί να το προσκομίσει για έλεγχο, κατόπιν σχετικού αιτήματος.

6. Η διοίκηση κράτους μέλους ή ο αναγνωρισμένος οργανισμός που ενεργεί εξ ονόματός της εκδίδει για κάθε πλοίο ένα πιστοποιητικό, το αποκαλούμενο Πιστοποιητικό Διαχείρισης της Ασφάλειας. Η διοίκηση ή ο αναγνωρισμένος οργανισμός οφείλουν, πριν από την έκδοση του Πιστοποιητικού Διαχείρισης της Ασφάλειας, να εξακριβώσουν εάν η εταιρεία και τα διαχειριστικά της όργανα επί του πλοίου λειτουργούν σύμφωνα με το εγκεκριμένο σύστημα διαχείρισης της ασφάλειας.

7. Το Πιστοποιητικό Διαχείρισης της Ασφάλειας παραμένει σε ισχύ μόνο για πέντε έτη από την ημερομηνία έκδοσής του, υπό τον όρο ότι τουλάχιστον κάθε 30 μήνες διενεργείται ενδιάμεσος έλεγχος, προκειμένου να επιβεβαιωθεί η σωστή λειτουργία του συστήματος διαχείρισης της ασφάλειας, καθώς και ότι οι τυχόν τροποποιήσεις που εισήχθησαν μετά από τον τελευταίο έλεγχο πληρούν τις διατάξεις του κώδικα ISM.

8. Για τους σκοπούς του παρόντος κανονισμού, και ιδίως του άρθρου 6, κάθε κράτος μέλος αποδέχεται το Έγγραφο Συμμόρφωσης ή το Πιστοποιητικό Διαχείρισης της Ασφάλειας που εκδίδει η διοίκηση οιουδήποτε άλλου κράτους μέλους ή ο αναγνωρισμένος οργανισμός που ενεργεί εξ ονόματός της.

9. Ένα κράτος μέλος αναγνωρίζει τα Έγγραφα Συμμόρφωσης και τα Πιστοποιητικά Διαχείρισης της Ασφάλειας που εκδίδονται από τις διοικήσεις τρίτων χωρών ή εξ ονόματος αυτών, εφόσον βεβαιωθεί ότι αυτά συμμορφώνονται με τις διατάξεις του παρόντος κανονισμού.

Τα Έγγραφα Συμμόρφωσης και τα Πιστοποιητικά Διαχείρισης της Ασφάλειας που εκδίδονται εξ ονόματος των διοικήσεων τρίτων χωρών αναγνωρίζονται μόνον εφόσον έχουν εκδοθεί από αναγνωρισμένο οργανισμό.

Άρθρο 6 Έλεγχος

Τα κράτη μέλη βεβαιώνονται ότι όλες οι εταιρείες οι οποίες εκμεταλλεύονται πλοία που εμπίπτουν στο πεδίο εφαρμογής του παρόντος κανονισμού συμμορφώνονται με τις διατάξεις του παρόντος κανονισμού.

Το κράτος μέλος που εμπλέκεται στην πιστοποίηση, άλλο κράτος μέλος κατόπιν σχετικού αιτήματος άλλου κράτους μέλους ή αναγνωρισμένου οργανισμού ο οποίος ενεργεί εξ ονόματός του, οφείλει να εξακριβώνει σε τακτά διαστήματα τη σωστή λειτουργία του συστήματος διαχείρισης της ασφάλειας του πλοίου.

Άρθρο 7 Διαδικασία διασφάλισης

Όταν ένα κράτος μέλος κρίνει ότι μια εταιρεία, παρά το γεγονός ότι διαθέτει Έγγραφο Συμμόρφωσης, δεν μπορεί να εκμεταλλευτεί δρομολόγιο από ή προς λιμένες κράτους μέλους με πλοίο που εμπίπτει στο πεδίο εφαρμογής του παρόντος κανονισμού λόγω ύπαρξης σοβαρού κινδύνου για την ασφάλεια της ζωής, της περιουσίας ή του περιβάλλοντος, η εκτέλεση του εν λόγω δρομολογίου μπορεί να ανασταλεί έως ότου εκλείψει ο κίνδυνος.

Στις περιπτώσεις αυτές, εφαρμόζεται η ακόλουθη διαδικασία:

(α) το κράτος μέλος ενημερώνει πάραυτα την Επιτροπή και τα άλλα κράτη μέλη για την απόφασή του, εκθέτοντας τους λόγους που την δικαιολογούν.

(β) η Επιτροπή εξετάζει εάν όντως δικαιολογείται η αναστολή λόγω σοβαρού κινδύνου για την ασφάλεια ή/και το περιβάλλον.

(γ) αποφασίζεται, σύμφωνα με τη διαδικασία που αναφέρεται στο άρθρο 11, παράγραφος 2, εάν η απόφαση του κράτους μέλους να αναστείλει την εκτέλεση του σχετικού δρομολογίου είναι δικαιολογημένη ή όχι, λόγω σοβαρού κινδύνου για την ασφάλεια της ζωής, της περιουσίας ή του περιβάλλοντος. Εάν η αναστολή δεν δικαιολογείται, το εν λόγω κράτος μέλος καλείται να ανακαλέσει την αναστολή.

Άρθρο 8 Ποινές

Τα κράτη μέλη θεσπίζουν τους κανόνες σχετικά με τις ποινές για την παραβίαση των διατάξεων του παρόντος κανονισμού και λαμβάνουν όλα τα αναγκαία μέτρα για να διασφαλίσουν την εφαρμογή τους.

Άρθρο 9 Υποβολή εκθέσεων

Τα κράτη μέλη υποβάλλουν κάθε έτος εκθέσεις στην Επιτροπή για την εφαρμογή του κώδικα ISM.

Η Επιτροπή εκπονεί εναρμονισμένο υπόδειγμα εντύπου για τις εν λόγω εκθέσεις.

Η Επιτροπή εκπονεί, με τη συνδρομή του Ευρωπαϊκού Οργανισμού για την Ασφάλεια στη Θάλασσα, εντός έξι μηνών από την παραλαβή των εκθέσεων των κρατών μελών συγκεντρωτική έκθεση σχετικά με την εφαρμογή του παρόντος κανονισμού η οποία ενδεχομένως περιλαμβάνει προτεινόμενα μέτρα.

Άρθρο 10 Τροποποιήσεις

Προκειμένου να ληφθούν υπόψη οι εξελίξεις σε διεθνές επίπεδο και, ιδίως, οι εξελίξεις στο πλαίσιο του ΔΝΟ:

α) ο ορισμός του κώδικα ISM, στο άρθρο 2,

β) η διάρκεια ισχύος του Εγγράφου Συμμόρφωσης ή/και του Πιστοποιητικού Διαχείρισης της Ασφάλειας και η συχνότητα του σχετικού ελέγχου που προβλέπεται στο άρθρο 5 παράγραφοι 3 και 7,

γ) το παράρτημα,

δ) ο ορισμός του "αναγνωρισμένου οργανισμού", στο άρθρο 2

δύνανται να τροποποιηθούν, σύμφωνα με τη διαδικασία που αναφέρεται στο άρθρο 11, παράγραφος 2, ιδίως για να εκσυγχρονιστούν οι διατάξεις για τις διοικήσεις που είναι αρμόδιες για την εφαρμογή του κώδικα ISM.

Άρθρο 11 Επιτροπή

1. Την Επιτροπή επικουρεί η επιτροπή ασφάλειας στη ναυτιλία και πρόληψης της ρύπανσης από τα πλοία (COSS), η οποία συστάθηκε δυνάμει του άρθρου 3 του κανονισμού (EΚ) αριθ. 2099/2002.

2 Όταν γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [11], τηρώντας τις διατάξεις του άρθρου 8.

[11] ΕΕ L 184, 17.7.1999, σ.23.

Το χρονικό διάστημα που προβλέπεται στο άρθρο 5 παράγραφος 6 της απόφασης 1999/468/EΚ ορίζεται σε δύο μήνες.

3. Η επιτροπή αποφασίζει τον εσωτερικό της κανονισμό.

Άρθρο 12 Κατάργηση

Ο κανονισμός (EΚ) αριθ. 3051/95 του Συμβουλίου καταργείται από την [ημερομηνία έναρξης ισχύος του παρόντος κανονισμού].

Τα έγγραφα συμμόρφωσης και τα πιστοποιητικά διαχείρισης της ασφάλειας που έχουν εκδώσει διοικήσεις και αναγνωρισμένοι οργανισμοί παραμένουν έγκυρα.

Άρθρο 13 Έναρξη ισχύος

Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται στα εμπορικά πλοία και τα επιβατηγά πλοία που εκτελούν αποκλειστικά εσωτερικά δρομολόγια ένα έτος μετά από την ημερομηνία έναρξης ισχύος του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

1. κεφαλαιο I

2. Περιεχομενα

Διεθνής κώδικας διαχείρισης για την ασφαλή λειτουργία των πλοίων και την πρόληψη της ρύπανσης (Διεθνής κώδικας διαχείρισης της ασφάλειας (κώδικας ISM)

Μεροσ A - Εφαρμογη

1. γενικα

1.1. Ορισμοί

1.2. Στόχοι

1.3. Εφαρμογή

1.4. Λειτουργικές απαιτήσεις ενός συστήματος διαχείρισης της ασφάλειας (SMS)

2. 2. Πολιτικη ασφαλειασ και προστασιασ του περιβαλλοντοσ

3. 3. Ευθυνεσ και αρμοδιοτητα τησ εταιρειασ

4. 4. Εξουσιοδοτημενο(-α) προσωπο(-α)

5. 5. Ευθυνη και αρμοδιοτητα του πλοιαρχου

6. 6. ποροι και προσωπικό

7. 7. Εκπονηση σχεδιων για λειτουργιεσ επι του πλοιου

8. ετοιμοτητα για αντιμετωπιση καταστασεων εκτακτης αναγκης

9. εκθεσεισ και αναλυση περιπτωσεων μη συμμορφωσησ, ατυχηματων και επικινδυνων περιστατικων

10. Συντηρηση του πλοιου και εξοπλισμοσ

11. τεκμηριωση

12. εξακριβωση, αναθεωρηση και αξιολογηση απο την εταιρεια

Μέρος B - Πιστοποίηση και εξακριβωση

13. Πιστοποιηση και περιοδικη εξακριβωση

14. Προσωρινη πιστοποιηση

15. εξακριβωση

16. Εντυπα των πιστοποιητικων

Προσάρτημα

1. κεφαλαιο II Διατάξεις για τις διοικήσεις σχετικά με την εφαρμογή του Διεθνούς Κώδικα Διαχείρισης της ασφάλειας (ISM)

Μεροσ A Γενικεσ διαταξεισ

Μεροσ B Πιστοποιηση και Προτυπα

1. 1. Αποδοχή και αναγνώριση του προσωρινού εγγράφου συμμόρφωσης και του προσωρινού πιστοποιητικού διαχείρισης της ασφάλειας

2. Διαδικασία πιστοποίησης

3. Πρότυπο διαχείρισης

4. Πρότυπα επάρκειας

5. Έντυπα εγγράφων συμμόρφωσης και πιστοποιητικών διαχείρισης της ασφάλειας

κεφαλαιο I

Διεθνής κώδικας διαχείρισης για την ασφαλή λειτουργία των πλοίων και την πρόληψη της ρύπανσης (Διεθνής κώδικας διαχείρισης της ασφάλειας (κώδικας ISM)

Μεροσ A - ΕΦΑΡΜΟΓΗ

1. ΓΕΝΙΚΑ

1.1 Ορισμοι

Για τα μέρη Α και Β του παρόντος κώδικα εφαρμόζονται οι ακόλουθοι ορισμοί:

1.1.1. Ως «Διεθνής Κώδικας Διαχείρισης της Ασφάλειας (ISM)» νοείται ο διεθνής κώδικας διαχείρισης για την ασφαλή λειτουργία των πλοίων και για την πρόληψη της ρύπανσης, όπως εγκρίθηκε από τη Συνέλευση και όπως ενδέχεται να τροποποιηθεί από τον ΔΝΟ.

1.1.2. Ως «εταιρεία» νοείται ο πλοιοκτήτης ή οιοσδήποτε άλλος οργανισμός ή πρόσωπο, όπως η διαχειρίστρια εταιρεία ή ο ναυλωτής πλοίου χωρίς φορτίο, ο οποίος έχει αναλάβει την ευθύνη λειτουργίας του πλοίου από τον πλοιοκτήτη και ο οποίος, αναλαμβάνοντας τέτοια ευθύνη, έχει συμφωνήσει να αναλάβει όλα τα καθήκοντα και τις υποχρεώσεις που επιβάλλει ο κώδικας.

1.1.3. Ως «διοίκηση» νοείται η κυβέρνηση του κράτους τη σημαία του οποίου δικαιούται να φέρει το πλοίο.

1.1.4 Ως "Σύστημα Διαχείρισης της Ασφάλειας (SMS)" νοείται ένα διαρθρωμένο και τεκμηριωμένο σύστημα που επιτρέπει στο προσωπικό της ναυτιλιακής εταιρείας να εφαρμόζει αποτελεσματικά την πολιτική της εταιρείας σε θέματα ασφάλειας και προστασίας του περιβάλλοντος.

1.1.5 Ως "Έγγραφο Συμμόρφωσης" νοείται το έγγραφο το οποίο χορηγείται σε εταιρεία η οποία συμμορφώνεται με τις απαιτήσεις του παρόντος κώδικα.

1.1.6 Ως "πιστοποιητικό διαχείρισης της ασφάλειας" νοείται το έγγραφο το οποίο χορηγείται σε πλοίο και το οποίο υποδηλώνει ότι η εταιρεία και τα διαχειριστικά της όργανα επί του πλοίου λειτουργούν με βάση το εγκεκριμένο σύστημα διαχείρισης της ασφάλειας.

1.1.7 Ως "αντικειμενικά αποδεικτικά στοιχεία" νοούνται οι ποσοτικές ή ποιοτικές πληροφορίες, τα πρακτικά ή οι εκθέσεις που σχετίζονται με την ασφάλεια ή την ύπαρξη και εφαρμογή ενός στοιχείου του συστήματος διαχείρισης της ασφάλειας, το οποίο βασίζεται σε παρατήρηση, μέτρηση ή δοκιμή και μπορεί να επαληθευθεί.

1.1.8 Ως "παρατήρηση" νοείται η έκθεση που εκπονείται κατά τη διάρκεια του ελέγχου διαχείρισης της ασφάλειας και τεκμηριώνεται με αντικειμενικά αποδεικτικά στοιχεία.

1.1.9 Ως "μη συμμόρφωση" νοείται μία κατάσταση που έχει παρατηρηθεί, κατά την οποία αντικειμενικά αποδεικτικά στοιχεία καταδεικνύουν τη μη τήρηση μιας ειδικής απαίτησης.

1.1.10 Ως "κύρια μη συμμόρφωση" νοείται μια προσδιορίσιμη απόκλιση, η οποία αποτελεί σοβαρή απειλή για την ασφάλεια του προσωπικού ή του πλοίου ή σοβαρό κίνδυνο για το περιβάλλον και απαιτεί άμεση επανόρθωση. επιπλέον, το γεγονός ότι δεν υπάρχει αποτελεσματική και συστηματική εφαρμογή μιας απαίτησης του κώδικα ISM θεωρείται επίσης κύρια μη συμμόρφωση.

1.1.11 Ως "επετειακή ημερομηνία" νοείται η ημερομηνία και ο μήνας κάθε έτους που αντιστοιχεί στην ημερομηνία εκπνοής της ισχύος του σχετικού εγγράφου ή πιστοποιητικού.

1.1.12 Ως "σύμβαση" νοείται η Διεθνής Σύμβαση για την Ασφάλεια της Ανθρώπινης Ζωής στη Θάλασσα του 1974, όπως έχει τροποποιηθεί.

1.2. Στόχοι

1.2.1. Οι στόχοι του κώδικα είναι η διασφάλιση της ασφάλειας στη θάλασσα, της πρόληψης ανθρώπινου τραυματισμού ή απώλειας ζωής και της αποφυγής ζημιών στο περιβάλλον, ιδιαίτερα στο θαλάσσιο περιβάλλον, και στην περιουσία.

1.2.2. Οι στόχοι της εταιρείας όσον αφορά τη διαχείριση της ασφάλειας θα πρέπει, μεταξύ άλλων, να:

1.2.2.1. προβλέπουν ασφαλείς πρακτικές κατά τη λειτουργία του πλοίου και ένα ασφαλές εργασιακό περιβάλλον.

1.2.2.2. καθιερώνουν μέτρα προστασίας έναντι όλων των προσδιορισθέντων κινδύνων. και

1.2.2.3. βελτιώνουν συνεχώς τις ικανότητες του προσωπικού για διαχείριση της ασφάλειας στην ξηρά και στη θάλασσα, περιλαμβανομένης της προετοιμασίας για αντιμετώπιση καταστάσεων έκτακτης ανάγκης που σχετίζονται με την ασφάλεια και την προστασία του περιβάλλοντος.

1.2.3. Το σύστημα διαχείρισης της ασφάλειας θα πρέπει να διασφαλίζει:

1.2.3.1. τη συμμόρφωση με υποχρεωτικούς κανόνες και κανονισμούς. και

1.2.3.2. ότι λαμβάνονται υπόψη οι ισχύοντες κώδικες, κατευθυντήριες γραμμές και πρότυπα που συνιστώνται από τον οργανισμό, τις διοικήσεις, τους νηογνώμονες και τους οργανισμούς της ναυτιλιακής βιομηχανίας.

1.3. Εφαρμογή

Οι απαιτήσεις του παρόντος κώδικα μπορούν να εφαρμόζονται σε όλα τα πλοία.

1.4. Λειτουργικές απαιτήσεις για ένα Σύστημα Διαχείρισης της Ασφάλειας (SMS)

Κάθε εταιρεία θα πρέπει να αναπτύσσει, να εφαρμόζει και να συντηρεί ένα σύστημα διαχείρισης της ασφάλειας, το οποίο θα περιλαμβάνει τις ακόλουθες λειτουργικές απαιτήσεις:

1.4.1. την πολιτική σχετικά με την ασφάλεια και την προστασία του περιβάλλοντος,

1.4.2. τις οδηγίες και διαδικασίες για τη διασφάλιση της ασφαλούς λειτουργίας των πλοίων και της προστασίας του περιβάλλοντος, σύμφωνα με τη σχετική διεθνή νομοθεσία και τη νομοθεσία του κράτους της σημαίας.

1.4.3. τα καθορισμένα επίπεδα αρμοδιοτήτων και τρόπους επικοινωνίας του προσωπικού της ξηράς, του προσωπικού του πλοίου και μεταξύ τους,

1.4.4. τις διαδικασίες αναφοράς ατυχημάτων και μη συμμορφώσεων με τις διατάξεις του κώδικα

1.4.5. τις διαδικασίες προετοιμασίας και αντίδρασης σε καταστάσεις έκτακτης ανάγκης. και

1.4.6. τις διαδικασίες εσωτερικών ελέγχων και επανεξέτασης της διαχείρισης.

2. ΠΟΛΙΤΙΚΗ ΑΣΦΑΛΕΙΑΣ ΚΑΙ ΠΡΟΣΤΑΣΙΑΣ ΤΟΥ ΠΕΡΙΒΑΛΛΟΝΤΟΣ

2.1. Η εταιρεία θα πρέπει να καθιερώσει μια πολιτική ασφάλειας και προστασίας του περιβάλλοντος, η οποία θα περιγράφει τον τρόπο επίτευξης των στόχων που τίθενται στην παράγραφο 1.2.

2.2. Η εταιρεία θα πρέπει να διασφαλίσει ότι η πολιτική της εφαρμόζεται και διατηρείται σε όλα τα επίπεδα οργάνωσης, τόσο στην ξηρά, όσο και στο πλοίο.

3. ΕΥΘΥΝΕΣ ΚΑΙ ΑΡΜΟΔΙΟΤΗΤΑ ΤΗΣ ΕΤΑΙΡΕΙΑΣ

3.1. Εάν ο υπεύθυνος για τη λειτουργία του πλοίου είναι άλλος εκτός του πλοιοκτήτη, ο πλοιοκτήτης πρέπει να αναφέρει το πλήρες όνομα και τα λεπτομερή στοιχεία του υπευθύνου αυτού στη διοίκηση.

3.2. Η εταιρεία θα πρέπει να καθορίσει και να τεκμηριώσει την ευθύνη, την αρμοδιότητα και τις σχέσεις μεταξύ όλου του προσωπικού που διαχειρίζεται, εκτελεί και ελέγχει εργασίες που σχετίζονται και επηρεάζουν την ασφάλεια και την προστασία του περιβάλλοντος.

3.3. Η εταιρεία είναι υπεύθυνη να διασφαλίζει ότι παρέχονται επαρκείς πόροι και υποστήριξη στην ξηρά, ώστε το εξουσιοδοτημένο πρόσωπο ή πρόσωπα να μπορεί (-ούν) να εκτελεί (-ούν) τα καθήκοντά του(ς).

4. ΕΞΟΥΣΙΟΔΟΤΗΜΕΝΟ(Α) ΠΡΟΣΩΠΟ(Α)

Για τη διασφάλιση της ασφαλούς λειτουργίας κάθε πλοίου και για τον καθορισμό συνδέσμου μεταξύ της εταιρείας και του προσωπικού του πλοίου, κάθε εταιρεία, ανάλογα με την περίπτωση, πρέπει να ορίσει ένα πρόσωπο ή πρόσωπα στην ξηρά που να έχει(-ουν) απ' ευθείας πρόσβαση στο υψηλότερο επίπεδο της διαχείρισης. Η ευθύνη και η αρμοδιότητα του εξουσιοδοτημένου προσώπου ή προσώπων θα πρέπει να περιλαμβάνει την παρακολούθηση των πτυχών λειτουργίας κάθε πλοίου που αφορούν την ασφάλεια και την πρόληψη της ρύπανσης και να διασφαλίζει ότι παρέχονται επαρκείς πόροι και υποστήριξη στην ξηρά, όπως απαιτείται.

5. ΕΥΘΥΝΗ ΚΑΙ ΑΡΜΟΔΙΟΤΗΤΑ ΤΟΥ ΠΛΟΙΑΡΧΟΥ

5.1. Η εταιρεία θα πρέπει να καθορίσει σαφώς και να τεκμηριώσει την ευθύνη του πλοιάρχου όσον αφορά:

5.1.1. την εφαρμογή της πολιτικής της εταιρείας σε θέματα ασφάλειας και προστασίας του περιβάλλοντος.

5.1.2. την παρακίνηση του πληρώματος για τήρηση της εν λόγω πολιτικής.

5.1.3. την έκδοση των καταλλήλων διαταγών και οδηγιών με σαφή και απλό τρόπο.

5.1.4. τον έλεγχο της τήρησης των συγκεκριμένων απαιτήσεων. και

5.1.5. την αναθεώρηση του Συστήματος Διαχείρισης της Ασφάλειας (SMS) και την αναφορά των ελλείψεών του στη διαχείριση της εταιρείας στην ξηρά.

5.2. Η εταιρεία πρέπει να διασφαλίζει ότι το σύστημα διαχείρισης της ασφάλειας που λειτουργεί στο πλοίο περιέχει σαφή δήλωση με την οποία επισημαίνεται η αρμοδιότητα του πλοιάρχου. Η εταιρεία πρέπει να καθορίζει στο σύστημα διαχείρισης της ασφάλειας ότι ο πλοίαρχος έχει την υπερισχύουσα αρμοδιότητα και ευθύνη στη λήψη αποφάσεων σχετικά με την ασφάλεια και την πρόληψη ρύπανσης, καθώς στην αναζήτηση της συνδρομής της εταιρείας, όταν αυτό κρίνεται απαραίτητο.

6. ΠΟΡΟΙ ΚΑΙ ΠΡΟΣΩΠΙΚΟ

6.1. Η εταιρεία θα πρέπει να διασφαλίζει ότι ο πλοίαρχος:

6.1.1. διαθέτει κατάλληλα προσόντα για άσκηση διοίκησης,

6.1.2. έχει πλήρη γνώση του Συστήματος Διαχείρισης της Ασφάλειας της εταιρείας (SMS). και

6.1.3. έχει την απαραίτητη υποστήριξη ούτως ώστε να μπορεί να εκτελεί τα καθήκοντα πλοιάρχου με ασφάλεια.

6.2. Η εταιρεία πρέπει να διασφαλίζει ότι κάθε πλοίο είναι επανδρωμένο με ναυτικούς που έχουν τα κατάλληλα προσόντα, τα απαραίτητα πιστοποιητικά και είναι υγιείς, σύμφωνα με τις διεθνείς και εθνικές απαιτήσεις.

6.3. Η εταιρεία θα πρέπει να καθιερώσει διαδικασίες που να διασφαλίζουν ότι το νέο προσωπικό και το προσωπικό που αναλαμβάνει νέα καθήκοντα, τα οποία σχετίζονται με την ασφάλεια και την προστασία του περιβάλλοντος, έχει την απαραίτητη εξοικείωση με τα καθήκοντά του.

Οι οδηγίες, που είναι απαραίτητο να παρέχονται πριν τον απόπλου του πλοίου, θα πρέπει να έχουν καθορισθεί, τεκμηριωθεί και παραδοθεί γραπτώς.

6.4. Η εταιρεία πρέπει να διασφαλίζει ότι όλο το προσωπικό που εμπλέκεται στο σύστημα διαχείρισης της ασφάλειας της εταιρείας έχει επαρκή κατανόηση των σχετικών κανόνων, κανονισμών, κωδίκων και οδηγιών.

6.5. Η εταιρεία πρέπει να καθιερώσει και να διατηρεί διαδικασίες για τον προσδιορισμό της εκπαίδευσης που τυχόν απαιτείται για την υποστήριξη του συστήματος διαχείρισης της ασφάλειας και να διασφαλίσει ότι η εκπαίδευση αυτή παρέχεται σε όλο το εμπλεκόμενο προσωπικό.

6.6. Η εταιρεία θα πρέπει να καθιερώσει διαδικασίες με τις οποίες το προσωπικό του πλοίου λαμβάνει πληροφορίες σχετικά με το σύστημα διαχείρισης της ασφάλειας στη γλώσσα εργασίας, ή σε γλώσσες που μπορεί να καταλάβει.

6.7. Η εταιρεία θα πρέπει να διασφαλίσει ότι το προσωπικό του πλοίου μπορεί να επικοινωνεί ικανοποιητικά κατά την εκτέλεση των καθηκόντων του που σχετίζονται με το σύστημα διαχείρισης της ασφάλειας.

7. ΕΚΠΟΝΗΣΗ ΣΧΕΔΙΩΝ ΓΙΑ ΛΕΙΤΟΥΡΓΙΕΣ ΕΠΙ ΤΟΥ ΠΛΟΙΟΥ

Η εταιρεία θα πρέπει να καθιερώσει διαδικασίες για την εκπόνηση σχεδίων και οδηγιών, συμπεριλαμβανομένων των καταλόγων ελέγχου εάν κρίνεται σκόπιμο, για τις κύριες εργασίες στο πλοίο που αφορούν την ασφάλεια του πλοίου και την πρόληψη της ρύπανσης. Τα διάφορα σχετικά καθήκοντα πρέπει να καθορίζονται και να ανατίθενται σε εξειδικευμένο προσωπικό.

8. ΕΤΟΙΜΟΤΗΤΑ ΓΙΑ ΑΝΤΙΜΕΤΩΠΙΣΗ ΚΑΤΑΣΤΑΣΕΩΝ ΕΚΤΑΚΤΗΣ ΑΝΑΓΚΗΣ

8.1. Η εταιρεία πρέπει να καθιερώσει διαδικασίες για να αναγνωρίζει, να περιγράφει και να ανταποκρίνεται σε πιθανές καταστάσεις έκτακτης ανάγκης στο πλοίο.

8.2. Η εταιρεία πρέπει να καθιερώσει προγράμματα γυμνασίων και ασκήσεων που προετοιμάζουν για την ανάληψη δράσης για αντιμετώπιση καταστάσεων έκτακτης ανάγκης.

8.3. Το σύστημα διαχείρισης της ασφάλειας πρέπει να προβλέπει μέτρα τα οποία διασφαλίζουν ότι η οργάνωση της εταιρείας μπορεί να ανταποκριθεί ανά πάσα στιγμή σε κινδύνους, ατυχήματα και καταστάσεις έκτακτης ανάγκης που μπορούν να προκύψουν στα πλοία της.

9. ΥΠΟΒΟΛΗ ΕΚΘΕΣΕΩΝ ΚΑΙ ΑΝΑΛΥΣΗ ΠΕΡΙΠΤΩΣΕΩΝ ΜΗ ΣΥΜΜΟΡΦΩΣΗΣ, ΑΤΥΧΗΜΑΤΩΝ ΚΑΙ ΕΠΙΚΙΝΔΥΝΩΝ ΠΕΡΙΣΤΑΤΙΚΩΝ

9.1. Το Σύστημα Διαχείρισης της Ασφάλειας πρέπει να περιλαμβάνει διαδικασίες που να διασφαλίζουν ότι οι περιπτώσεις μη συμμόρφωσης, τα ατυχήματα και οι επικίνδυνες καταστάσεις αναφέρονται στην εταιρεία, διερευνώνται και αναλύονται με στόχο τη βελτίωση της ασφάλειας και την πρόληψη της ρύπανσης.

9.2. Η εταιρεία θα πρέπει να καθιερώσει διαδικασίες για την εφαρμογή διορθωτικών ενεργειών.

10. ΣΥΝΤΗΡΗΣΗ ΤΟΥ ΠΛΟΙΟΥ ΚΑΙ ΤΟΥ ΕΞΟΠΛΙΣΜΟΥ

10.1. Η εταιρεία θα πρέπει να καθιερώσει διαδικασίες που να διασφαλίζουν ότι το πλοίο συντηρείται σύμφωνα με τις διατάξεις των σχετικών κανόνων και κανονισμών και με όποιες πρόσθετες απαιτήσεις μπορεί να καθιερωθούν από την εταιρεία.

10.2. Για την εκπλήρωση των εν λόγω απαιτήσεων η εταιρεία πρέπει να διασφαλίζει ότι:

10.2.1. διενεργούνται επιθεωρήσεις σε κατάλληλα χρονικά διαστήματα.

10.2.2. αναφέρεται οιαδήποτε περίπτωση μη συμμόρφωσης με την πιθανή της αιτία, αν είναι γνωστή.

10.2.3. αναλαμβάνονται οι ενδεδειγμένες διορθωτικές ενέργειες. και

10.2.4. τηρούνται αρχεία των ανωτέρω δραστηριοτήτων.

10.3. Η εταιρεία πρέπει να καθιερώσει διαδικασίες στο Σύστημα Διαχείρισης της Ασφάλειας για τον προσδιορισμό του εξοπλισμού και των τεχνικών συστημάτων των οποίων η ξαφνική βλάβη μπορεί να έχει ως αποτέλεσμα επικίνδυνες καταστάσεις. Το Σύστημα Διαχείρισης της Ασφάλειας πρέπει να ορίζει συγκεκριμένα μέτρα που να στοχεύουν στη βελτίωση της αξιοπιστίας του εν λόγω εξοπλισμού ή συστημάτων. Τα μέτρα αυτά πρέπει να περιλαμβάνουν τακτικό έλεγχο των εφεδρικών διατάξεων και εξοπλισμού ή των τεχνικών συστημάτων που δεν είναι υπό συνεχή χρήση.

10.4. Οι επιθεωρήσεις που αναφέρονται στο σημείο 10.2, καθώς και τα μέτρα που αναφέρονται στο σημείο 10.3 πρέπει να ενσωματωθούν στη διαδικασία της λειτουργικής συντήρησης/καθημερινότητας του πλοίου.

11. ΤΕΚΜΗΡΙΩΣΗ

11.1. Η εταιρεία πρέπει να καθιερώσει και να διατηρεί διαδικασίες ελέγχου όλων των εγγράφων και στοιχείων που σχετίζονται με το σύστημα διαχείρισης της ασφάλειας.

11.2. Η εταιρεία πρέπει να διασφαλίζει ότι:

11.2.1. τα ισχύοντα έγγραφα είναι διαθέσιμα σε όλες τις προβλεπόμενες θέσεις.

11.2.2. οι αλλαγές επί των εγγράφων εξετάζονται και εγκρίνονται από εξουσιοδοτημένο προσωπικό. και

11.2.3. τα μη ισχύοντα έγγραφα αποσύρονται αμέσως.

11.3. Τα έγγραφα που χρησιμοποιούνται για να περιγράψουν και να εφαρμόσουν το σύστημα διαχείρισης της ασφάλειας μπορούν να αναφέρονται ως «Εγχειρίδιο διαχείρισης της ασφάλειας». Η τεκμηρίωση πρέπει να τηρείται σε μορφή την οποία η εταιρεία θεωρεί ως την πλέον αποτελεσματική. Κάθε πλοίο πρέπει να είναι εφοδιασμένο με όλα τα αναφερόμενα σε αυτό έγγραφα.

12. ΕΞΑΚΡΙΒΩΣΗ, ΑΝΑΘΕΩΡΗΣΗ ΚΑΙ ΑΞΙΟΛΟΓΗΣΗ ΑΠΟ ΤΗΝ ΕΤΑΙΡΕΙΑ

12.1. Η εταιρεία πρέπει να διενεργεί εσωτερικούς ελέγχους ασφαλείας για να διαπιστώνει αν οι δραστηριότητες σχετικά με την ασφάλεια και την πρόληψη της ρύπανσης συμμορφώνονται με το Σύστημα Διαχείρισης της Ασφάλειας.

12.2. Η εταιρεία πρέπει σε τακτά διαστήματα να αξιολογεί την αποτελεσματικότητα του Συστήματος Διαχείρισης της Ασφάλειας και, όταν απαιτείται, να το αναθεωρεί, σύμφωνα με διαδικασίες που καθιερώθηκαν από την ίδια.

12.3. Οι έλεγχοι και οι πιθανές διορθωτικές ενέργειες πρέπει να διενεργούνται σύμφωνα με τεκμηριωμένες διαδικασίες.

12.4. Το προσωπικό που διενεργεί ελέγχους πρέπει να είναι ανεξάρτητο έναντι των τομέων που ελέγχονται, εκτός αν αυτό δεν είναι πρακτικά δυνατόν λόγω του μεγέθους και του χαρακτήρα της εταιρείας.

12.5. Τα αποτελέσματα των ελέγχων και αναθεωρήσεων πρέπει να τίθενται υπόψη όλου του προσωπικού που έχει την ευθύνη του εν λόγω τομέα.

12.6. Το διευθυντικό προσωπικό που είναι υπεύθυνο για τον σχετικό τομέα πρέπει να αναλαμβάνει εγκαίρως διορθωτικές ενέργειες για την αντιμετώπιση των ελλείψεων που διαπιστώθηκαν.

Μέρος B - ΠΙΣΤΟΠΟΙΗΣΗ ΚΑΙ ΕΞΑΚΡΙΒΩΣΗ

13. ΠΙΣΤΟΠΟΙΗΣΗ ΚΑΙ ΠΕΡΙΟΔΙΚΟΣ ΕΛΕΓΧΟΣ

13.1 Το πλοίο πρέπει να χρησιμοποιείται από εταιρεία στην οποία έχει εκδοθεί Έγγραφο Συμμόρφωσης ή προσωρινό Έγγραφο Συμμόρφωσης, σύμφωνα με όσα ορίζονται στην παράγραφο 14.1, για το πλοίο αυτό.

13.2 Το Έγγραφο Συμμόρφωσης πρέπει να εκδίδεται από τη διοίκηση, από οργανισμό ο οποίος είναι αναγνωρισμένος από την διοίκηση ή, κατόπιν σχετικού αιτήματος της διοίκησης, από άλλη αντισυμβαλλόμενη κυβέρνηση στη Σύμβαση σε οιαδήποτε εταιρεία η οποία συμμορφώνεται με τις απαιτήσεις του παρόντος κώδικα, για χρονική περίοδο που προσδιορίζεται από τη διοίκηση και η οποία δεν επιτρέπεται να υπερβαίνει την πενταετία. Το έγγραφο αυτό πρέπει να γίνεται αποδεκτό ως τεκμήριο ότι η εταιρεία είναι σε θέση να συμμορφωθεί με τις απαιτήσεις του παρόντος κώδικα.

13.3 Το Έγγραφο Συμμόρφωσης ισχύει μόνο για τους τύπους πλοίων που αναφέρονται ρητά στο έγγραφο. Η μνεία αυτή πρέπει να βασίζεται στους τύπους πλοίων στους οποίους έχει βασιστεί ο αρχικός έλεγχος. Άλλοι τύποι πλοίων επιτρέπεται να προστεθούν μόνο έπειτα από έλεγχο της ικανότητας της εταιρείας να συμμορφωθεί με τις απαιτήσεις του παρόντος κώδικα, οι οποίες ισχύουν για αυτούς τους τύπους πλοίων. Σε συνάρτηση με το σημείο αυτό, οι τύποι πλοίων είναι εκείνοι που αναφέρονται στον κανονισμό IX/1 της Σύμβασης.

13.4 Η ισχύς του εγγράφου συμμόρφωσης υπόκειται σε ετήσιο έλεγχο από τη διοίκηση ή από οργανισμό ο οποίος είναι αναγνωρισμένος από τη διοίκηση ή, κατόπιν σχετικού αιτήματος της διοίκησης, από άλλη αντισυμβαλλόμενη κυβέρνηση, εντός χρονικού διαστήματος τριών μηνών πριν ή μετά από την επετειακή ημερομηνία.

13.5 Το Έγγραφο Συμμόρφωσης οφείλει να ανακληθεί από τη διοίκηση ή, έπειτα από αίτημά της, από την αντισυμβαλλόμενη κυβέρνηση η οποία εξέδωσε το έγγραφο, εάν δεν έχει ζητηθεί η διενέργεια του ετήσιου ελέγχου ο οποίος απαιτείται στην παράγραφο 13.4 ή εάν υπάρχουν αποδεικτικά στοιχεία σοβαρών περιπτώσεων μη συμμόρφωσης με τις ρυθμίσεις του παρόντος κώδικα.

13.5.1 Όλα τα συναφή πιστοποιητικά διαχείρισης ασφάλειας και/ή προσωρινά πιστοποιητικά διαχείρισης της ασφάλειας πρέπει επίσης να ανακληθούν, σε περίπτωση ανάκλησης του εγγράφου συμμόρφωσης.

13.6 Αντίγραφο του εγγράφου συμμόρφωσης πρέπει να τοποθετείται στο πλοίο, ούτως ώστε ο πλοίαρχος του πλοίου, εάν αυτό του ζητηθεί, να είναι σε θέση να το προσκομίσει για τη διενέργεια του ελέγχου από τη διοίκηση ή από τον οργανισμό ο οποίος αναγνωρίζεται από τη διοίκηση ή για τους σκοπούς διεξαγωγής του ελέγχου για τον οποίο γίνεται λόγος στον κανονισμό IX/6.2 της Σύμβασης. Δεν απαιτείται η βεβαίωση της γνησιότητας ή η πιστοποίηση του αντίγραφου του εγγράφου.

13.7 Το πιστοποιητικό διαχείρισης της ασφάλειας πρέπει να εκδίδεται σε κάποιο πλοίο επί χρονικό διάστημα το οποίο δεν επιτρέπεται να υπερβαίνει την πενταετία από τη διοίκηση ή από κάποιον οργανισμό ο οποίος είναι αναγνωρισμένος από τη διοίκηση ή, έπειτα από σχετικό αίτημα της διοίκησης, από κάποια άλλη αντισυμβαλλόμενη κυβέρνηση. Το πιστοποιητικό διαχείρισης της ασφάλειας πρέπει να εκδίδεται έπειτα από τη διεξαγωγή του ελέγχου ότι η εταιρεία και τα διαχειριστικά της όργανα στο πλοίο λειτουργούν σύμφωνα με τις ρυθμίσεις του εγκεκριμένου συστήματος διαχείρισης της ασφάλειας. Το πιστοποιητικό αυτό πρέπει να γίνεται αποδεκτό ως απόδειξη ότι το πλοίο συμμορφώνεται με τις απαιτήσεις του παρόντος κώδικα.

13.8 Η ισχύς του πιστοποιητικού διαχείρισης της ασφάλειας πρέπει να υπόκειται τουλάχιστον σε ενδιάμεσο έλεγχο από τη διοίκηση ή από κάποιον οργανισμό ο οποίος είναι αναγνωρισμένος από τη διοίκηση ή, έπειτα από αίτημα της διοίκησης, από κάποια άλλη αντισυμβαλλόμενη κυβέρνηση. Εάν προβλέπεται η διενέργεια μόνο ενδιάμεσου ελέγχου και η χρονική περίοδος ισχύος του πιστοποιητικού διαχείρισης της ασφάλειας ανέρχεται σε μία πενταετία, ο έλεγχος πρέπει να πραγματοποιείται μεταξύ της δεύτερης και της τρίτης ημερομηνίας της επετείου του πιστοποιητικού διαχείρισης της ασφάλειας.

13.9 Εκτός από τις απαιτήσεις που καθορίζονται στην παράγραφο 13.5.1, η ισχύς του πιστοποιητικού διαχείρισης της ασφάλειας πρέπει να ανακαλείται από τη διοίκηση ή, έπειτα από αίτημα της διοίκησης, από την αντισυμβαλλόμενη κυβέρνηση η οποία το εξέδωσε, σε περίπτωση που δεν έχει ζητηθεί η διενέργεια του απαιτούμενου ενδιάμεσου ελέγχου σύμφωνα με την παράγραφο 13.8 ή εάν υπάρχουν αποδείξεις σοβαρών περιπτώσεων μη συμμόρφωσης με τις διατάξεις του παρόντος κώδικα.

13.10 Ανεξάρτητα από τις απαιτήσεις που καθορίζονται στις παραγράφους 13.2 και 13.7, όταν ο έλεγχος για την ανανέωση της ισχύος ολοκληρώνεται εντός προθεσμίας τριών μηνών πριν από την ημερομηνία εκπνοής ισχύος του υφιστάμενου εγγράφου συμμόρφωσης ή του πιστοποιητικού διαχείρισης της ασφάλειας, η ισχύς του νέου εγγράφου συμμόρφωσης ή του νέου πιστοποιητικού διαχείρισης της ασφάλειας πρέπει να εκτείνεται από την ημερομηνία ολοκλήρωσης των ελέγχων ανανέωσης της ισχύος για χρονικό διάστημα όχι ανώτερο της πενταετίας από την ημερομηνία εκπνοής της ισχύος του υφιστάμενου εγγράφου συμμόρφωσης ή του πιστοποιητικού διαχείρισης της ασφάλειας.

13.11 Όταν ο έλεγχος ανανέωσης της ισχύος ολοκληρώνεται σε χρονικό διάστημα ανώτερο των τριών μηνών πριν από την ημερομηνία εκπνοής της ισχύος του υφιστάμενου εγγράφου συμμόρφωσης ή του πιστοποιητικού διαχείρισης της ασφάλειας, η ισχύς του νέου εγγράφου συμμόρφωσης ή του νέου πιστοποιητικού διαχείρισης της ασφάλειας πρέπει να εκτείνεται από την χρονική ημερομηνία ολοκλήρωσης του ελέγχου για την ανανέωση της ισχύος επί χρονικό διάστημα όχι ανώτερο της πενταετίας από την ημερομηνία ολοκλήρωσης των ελέγχων ανανέωσης της ισχύος."

14. ΠΡΟΣΩΡΙΝΗ ΠΙΣΤΟΠΟΙΗΣΗ

14.1 Επιτρέπεται η έκδοση προσωρινού εγγράφου συμμόρφωσης για τη διευκόλυνση της αρχικής εφαρμογής του παρόντος κώδικα, όταν :

1 η εταιρεία είναι νεοσυσταθείσα. ή

2 προβλέπεται προσθήκη νέων πλοίων στο υφιστάμενο Έγγραφο Συμμόρφωσης,

έπειτα από τη διενέργεια ελέγχου ότι η εταιρεία διαθέτει Σύστημα Διαχείρισης της Ασφάλειας, που πληροί τους στόχους της παραγράφου 1.2.3 του παρόντος κώδικα, υπό την προϋπόθεση ότι η εταιρεία προσκομίζει προγράμματα εφαρμογής του Συστήματος Διαχείρισης της Ασφάλειας, τα οποία ανταποκρίνονται πλήρως στις απαιτήσεις του παρόντος κώδικα, εντός της χρονικής περιόδου ισχύος του προσωρινού εγγράφου συμμόρφωσης. Το εν λόγω προσωρινό Έγγραφο Συμμόρφωσης εκδίδεται για χρονικό διάστημα όχι ανώτερο των δώδεκα μηνών από τη διοίκηση ή από κάποιον οργανισμό ο οποίος είναι αναγνωρισμένος από τη διοίκηση ή, έπειτα από αίτημα της διοίκησης, από κάποια άλλη αντισυμβαλλόμενη κυβέρνηση. Αντίγραφο του προσωρινού εγγράφου συμμόρφωσης πρέπει να τοποθετείται στο πλοίο, ούτως ώστε ο πλοίαρχος του πλοίου, εάν αυτό του ζητηθεί, να είναι σε θέση να το προσκομίσει για τους σκοπούς της διενέργειας των ελέγχων από τη διοίκηση ή από κάποιον οργανισμό ο οποίος αναγνωρίζεται από τη διοίκηση ή για τους σκοπούς διεξαγωγής του ελέγχου για τον οποίο γίνεται λόγος στον κανονισμό IX/6.2 της Σύμβασης. Δεν απαιτείται η βεβαίωση της γνησιότητας ή η πιστοποίηση του αντίγραφου του εγγράφου.

14.2 Προσωρινό Έγγραφο Συμμόρφωσης μπορεί να εκδοθεί:

1 στα νέα πλοία τη στιγμή της παράδοσής τους,

2 όταν η εταιρεία αναλαμβάνει την ευθύνη να θέσει σε λειτουργία ένα πλοίο το οποίο είναι νεότευκτο για την εταιρεία, ή or

3 όταν κάποιο πλοίο αλλάζει σημαία.

Το εν λόγω προσωρινό πιστοποιητικό διαχείρισης της ασφάλειας πρέπει να εκδίδεται για χρονικό διάστημα όχι ανώτερο των έξι μηνών από τη διοίκηση ή από κάποιον οργανισμό ο οποίος αναγνωρίζεται από τη διοίκηση ή, έπειτα από αίτημα της διοίκησης, από κάποια άλλη αντισυμβαλλόμενη κυβέρνηση.

14.3 Η διοίκηση ή έπειτα από αίτημα της διοίκησης, κάποια άλλη αντισυμβαλλόμενη κυβέρνηση επιτρέπεται, σε ειδικές περιπτώσεις, να παρατείνει την διάρκεια ισχύος του προσωρινού πιστοποιητικού διαχείρισης της ασφάλειας για περαιτέρω χρονική περίοδο η οποία δεν επιτρέπεται να υπερβαίνει τους έξι μήνες από την ημερομηνία εκπνοής της ισχύος.

14.4 Η έκδοση του προσωρινού πιστοποιητικού διαχείρισης της ασφάλειας επιτρέπεται έπειτα από διεξαγωγή του ελέγχου ότι:

1 1 το έγγραφο της συμμόρφωσης ή το προσωρινό Έγγραφο Συμμόρφωσης αφορά το συγκεκριμένο πλοίο,

2 το Σύστημα Διαχείρισης της Ασφάλειας το ποίο προβλέπεται από την εταιρεία για το συγκεκριμένο πλοίο συμπεριλαμβάνει βασικά στοιχεία του παρόντος κώδικα και έχει αξιολογηθεί κατά τη διάρκεια της διενέργειας των ελέγχων για την έκδοση του εγγράφου συμμόρφωσης ή εάν έχει στοιχειοθετηθεί για την έκδοση του προσωρινού εγγράφου συμμόρφωσης,

3 η εταιρεία έχει προγραμματίσει τον έλεγχο του πλοίου εντός χρονικής προθεσμίας τριών μηνών,

4 ο πλοίαρχος και οι αξιωματικοί έχουν εξοικειωθεί με το σύστημα διαχείρισης της ασφάλειας και έχουν εκδοθεί οι προγραμματιζόμενες διευθετήσεις για την εφαρμογή του,

5 οι οδηγίες οι οποίες προσδιορίζεται ότι έχουν βασική σημασία έχουν δοθεί πριν από τον απόπλου και

6 οι συναφείς πληροφορίες για το Σύστημα Διαχείρισης της Ασφάλειας χορηγούνται σε κάποια γλώσσα εργασίας ή σε γλώσσες που είναι κατανοητές από το προσωπικό του πλοίου.

15. ΕΞΑΚΡΙΒΩΣΗ

15.1 Όλοι οι έλεγχοι η διενέργεια των οποίων απαιτείται βάσει των ρυθμίσεων του παρόντος κώδικα διεξάγονται σύμφωνα με τις διαδικασίες που είναι αποδεκτές από τη διοίκηση, λαμβανομένων υπόψη των κατευθυντηρίων γραμμών που έχουν καταρτιστεί από τον Οργανισμό [12].

[12] Πρβλ. τις κατευθυντήριες γραμμές για την εφαρμογή του Διεθνούς Κώδικα Διαχείρισης της Ασφάλειας (ISM) από τις διοικήσεις, οι οποίες εγκρίθηκαν από τον Οργανισμό με το ψήφισμα A. 913(22).

16. ΕΝΤΥΠΑ ΤΩΝ ΠΙΣΤΟΠΟΙΗΤΙΚΩΝ

16.1 Το Έγγραφο Συμμόρφωσης, το πιστοποιητικό διαχείρισης της ασφάλειας, το προσωρινό Έγγραφο Συμμόρφωσης και το προσωρινό πιστοποιητικό διαχείρισης της ασφάλειας πρέπει να συντάσσονται με μορφή που συμβαδίζει με τα υποδείγματα που παρατίθενται στο προσάρτημα του παρόντος κώδικα. Εάν η χρησιμοποιούμενη γλώσσα δεν είναι ούτε τα αγγλικά, αλλά ούτε τα γαλλικά, πρέπει να συμπεριλαμβάνεται στο κείμενο η μετάφραση προς μία από τις γλώσσες αυτές.

16.2 Εκτός από τις απαιτήσεις που καθορίζονται στην παράγραφο 13.3, επιτρέπεται η οπισθογράφηση για τους τύπους πλοίων, οι οποίοι αναφέρονται στο Έγγραφο Συμμόρφωσης και στο προσωρινό Έγγραφο Συμμόρφωσης, ούτως ώστε να αντικατοπτρίζονται οι οποιοιδήποτε περιορισμοί οι οποίοι επιβάλλονται στη λειτουργία των πλοίων, οι οποίοι περιγράφονται στο Σύστημα Διαχείρισης της Ασφάλειας.

ΠΡΟΣΑΡΤΗΜΑ

Έντυπα του εγγράφου συμμόρφωσης, του πιστοποιητικού διαχείρισης της ασφάλειας, του προσωρινού εγγράφου συμμόρφωσης και του προσωρινού πιστοποιητικού διαχείρισης της ασφάλειας

ΕΓΓΡΑΦΟ ΣΥΜΜΟΡΦΩΣΗΣ

(Επίσημη σφραγίδα) (κράτος)

Πιστοποιητικό υπ' αριθ.

Εκδοθέν βάσει των διατάξεων της ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974, όπως τροποποιήθηκε

Κατ' εξουσιοδότηση της κυβέρνησης

(όνομα του κράτους)

από

(εξουσιοδοτημένο πρόσωπο ή οργανισμός)

Όνομα και διεύθυνση της εταιρείας:

(βλέπε παράγραφο 1.1.2 του κώδικα ΙSM)

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ το σύστημα διαχείρισης της ασφάλειας της ναυτιλιακής εταιρείας υποβλήθηκε σε έλεγχο και ότι το εν λόγω σύστημα είναι σύμφωνο προς τις απαιτήσεις του Διεθνούς Κώδικα Διαχείρισης για την Ασφαλή Λειτουργία των Πλοίων και την Πρόληψη της Ρύπανσης (κώδικας ΙSM) για τους τύπους πλοίων που παρατίθενται κάτωθι (διαγράφεται ό,τι χρειάζεται):

Επιβατηγό πλοίο

Επιβατηγό ταχύπλοο σκάφος

Εμπορικό ταχύπλοο σκάφος

Φορτηγό μεταφοράς εμπορεύματος χύδην

Δεξαμενόπλοιο μεταφοράς πετρελαίου

Δεξαμενόπλοιο μεταφοράς χημικών προϊόντων

Δεξαμενόπλοιο μεταφοράς αερίου

Κινητή μονάδα γεώτρησης ανοικτής θαλάσσης

Άλλο εμπορικό πλοίο

Το παρόν Έγγραφο Συμμόρφωσης ισχύει έως .................., και υπόκειται σε περιοδικό έλεγχο.

Εκδόθηκε ..............................................................

(τόπος έκδοσης του εγγράφου)

Ημερομηνία έκδοσης ........................................................

......................................................................................... (Υπογραφή υπαλλήλου που είναι εξουσιοδοτημένος για την έκδοση του εγγράφου)

(Σφραγίδα ή χαρτόσημο της αρχής έκδοσης, εφόσον χρειάζεται)

Πιστοποιητικό υπ'αριθ.

ΟΠΙΣΘΟΓΡΑΦΗΣΗ ΕΤΗΣΙΟΥ ΕΛΕΓΧΟΥ

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ κατά τον περιοδικό έλεγχο σύμφωνα με τον κανόνα IX/6.1 της Σύμβασης και την παράγραφο 13.4 του κώδικα ISM, το Σύστημα Διαχείρισης της Ασφάλειας αποδείχθηκε ότι είναι σύμφωνο προς τις απαιτήσεις του κώδικα ΙSM.

1oς ΕΤΗΣΙΟΣ ΕΛΕΓΧΟΣ // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

2ος ΕΤΗΣΙΟΣ ΕΛΕΓΧΟΣ // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

3ος ΕΤΗΣΙΟΣ ΕΛΕΓΧΟΣ // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

4ος ΕΤΗΣΙΟΣ ΕΛΕΓΧΟΣ // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΙΣΤΟΠΟΙΗΤΙΚΟ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ

(Επίσημη σφραγίδα) // (κράτος)

Πιστοποιητικό υπ'αριθ.

Εκδοθέν βάσει των διατάξεων

της ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974, όπως τροποποιήθηκε

Κατ' εξουσιοδότηση της κυβέρνησης

(όνομα του κράτους)

από

(εξουσιοδοτημένο πρόσωπο ή οργανισμός)

Όνομα πλοίου:

Διακριτικοί αριθμοί ή γράμματα:

Λιμένας νηολόγησης:

Τύπος πλοίου [13]:

[13] Επιλέξατε τον τύπο πλοίου από τους εξής τύπους: επιβατηγό πλοίο. επιβατηγό ταχύπλοο σκάφος. εμπορικό ταχύπλοο σκάφος. φορτηγό μεταφοράς εμπορευμάτων χύδην. δεξαμενόπλοιο μεταφοράς πετρελαίου. δεξαμενόπλοιο μεταφοράς χημικών προϊόντων. δεξαμενόπλοιο μεταφοράς αερίου. κινητή μονάδα γεώτρησης ανοικτής θαλάσσης. άλλο εμπορικό πλοίο.

Ολική χωρητικότητα:

Αριθμός ΙΜΟ:

Όνομα και διεύθυνση της εταιρείας:

(βλέπε παράγραφο 1.1.2 του κώδικα ΙSM)

ME TO ΠΑΡΟΝ ΠΙΣΤΟΠΟΙΕΙΤΑΙ ΟΤΙ το σύστημα διαχείρισης της ασφάλειας του πλοίου υποβλήθηκε σε έλεγχο και ότι το εν λόγω σύστημα είναι σύμφωνο προς τις απαιτήσεις του Διεθνούς Κώδικα Διαχείρισης για την Ασφαλή Λειτουργία των Πλοίων και για την Πρόληψη της Ρύπανσης (κώδικας ISM), αφού διαπιστώθηκε ότι το Έγγραφο Συμμόρφωσης που διαθέτει η ναυτιλιακή εταιρεία ισχύει για τον συγκεκριμένο τύπο πλοίου.

Το παρόν πιστοποιητικό διαχείρισης της ασφάλειας ισχύει έως ...................., υπό τον όρο ότι υπόκειται σε περιοδικό έλεγχο και με την προϋπόθεση ότι το Έγγραφο Συμμόρφωσης παραμένει σε ισχύ.

Εκδόθηκε ..............................................................

(τόπος έκδοσης του εγγράφου)

Ημερομηνία έκδοσης ........................................................

......................................................................................................................

(υπογραφή του υπαλλήλου που είναι δεόντως εξουσιοδοτημένος για την έκδοση του πιστοποιητικού)

(Σφραγίδα ή χαρτόσημο της αρχής έκδοσης, εφόσον χρειάζεται)

Πιστοποιητικό υπ'αριθ.

ΟΠΙΣΘΟΓΡΑΦΗΣΗ ΕΝΔΙΑΜΕΣΟΥ ΕΛΕΓΧΟΥ ΚΑΙ

ΠΡΟΣΘΕΤΟΥ ΕΛΕΓΧΟΥ (ΕΑΝ ΑΠΑΙΤΕΙΤΑΙ)

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ κατά τον περιοδικό έλεγχο σύμφωνα με τον κανόνα IX/6.1 της Σύμβασης και την παράγραφο 13.8 του κώδικα ISM, το Σύστημα Διαχείρισης της Ασφάλειας αποδείχθηκε ότι είναι σύμφωνο προς τις απαιτήσεις του κώδικα ΙSM.

ΕΝΔΙΑΜΕΣΟΣ ΕΛΕΓΧΟΣ (συμπληρώνεται μεταξύ της δεύτερης και της τρίτης επετειακής ημερομηνίας) // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΡΟΣΘΕΤΟΣ ΕΛΕΓΧΟΣ* // Υπογραφή:

// (υπογραφή του εξουσιοδοτημένου υπαλλήλου)

// Τόπος:

// Ημερομηνία:

ΠΡΟΣΘΕΤΟΣ ΕΛΕΓΧΟΣ* // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΡΟΣΘΕΤΟΣ ΕΛΕΓΧΟΣ* // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

* Εάν χρειάζεται. Γίνεται παραπομπή στην παράγραφο 3.2.3 των κατευθυντήριων γραμμών για την εφαρμογή του Διεθνούς Κώδικα Διαχείρισης της Ασφάλειας (ISM) από τις διοικήσεις (ψήφισμα A.913 (22)).

ΠΡΟΣΩΡΙΝΟ ΕΓΓΡΑΦΟ ΣΥΜΜΟΡΦΩΣΗΣ

(Επίσημη σφραγίδα) // (κράτος)

Πιστοποιητικό υπ'αριθ.

Εκδοθέν βάσει των διατάξεων

της ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974, όπως τροποποιήθηκε

Κατ' εξουσιοδότηση της κυβέρνησης

(όνομα κράτους)

από

(εξουσιοδοτημένο πρόσωπο ή οργανισμός)

Όνομα και διεύθυνση της εταιρείας:

(βλέπε παράγραφο 1.1.2 του κώδικα ΙSM)

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ το Σύστημα Διαχείρισης της Ασφάλειας της ναυτιλιακής εταιρείας έχει διαπιστωθεί ότι πληροί τους στόχους της παραγράφου 1.2.3 του Διεθνούς Κώδικα Διαχείρισης για την Ασφαλή Λειτουργία των Πλοίων και για την Πρόληψη της Ρύπανσης (κώδικας ΙSM), για τον(τους) τύπο(-ους) πλοίων που απαριθμούνται κάτωθι (διαγράφεται ό,τι χρειάζεται):

//

// Επιβατηγό πλοίο

// Επιβατηγό ταχύπλοο σκάφος

// Εμπορικό ταχύπλοο σκάφος

// Φορτηγό μεταφοράς εμπορεύματος χύδην

// Δεξαμενόπλοιο μεταφοράς πετρελαίου

// Δεξαμενόπλοιο μεταφοράς χημικών προϊόντων

// Δεξαμενόπλοιο μεταφοράς αερίου

// Κινητή μονάδα γεώτρησης ανοικτής θαλάσσης

// Άλλο εμπορικό πλοίο

Το παρόν προσωρινό Έγγραφο Συμμόρφωσης ισχύει έως:

Εκδόθηκε ..............................................................

(τόπος έκδοσης του εγγράφου)

Ημερομηνία έκδοσης:

(Υπογραφή του υπαλλήλου που είναι εξουσιοδοτημένος για την έκδοση του εγγράφου)

(Σφραγίδα ή χαρτόσημο της αρχής έκδοσης, εφόσον χρειάζεται)

ΠΡΟΣΩΡΙΝΟ ΠΙΣΤΟΠΟΙΗΤΙΚΟ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ

(Επίσημη σφραγίδα) // (κράτος)

Πιστοποιητικό υπ'αριθ.

Εκδοθέν βάσει των διατάξεων

της ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974,

όπως τροποποιήθηκε

Κατ' εξουσιοδότηση της κυβέρνησης

(όνομα κράτους)

από

(εξουσιοδοτημένο πρόσωπο ή οργανισμός)

Όνομα πλοίου:...................................................................................................................

Διακριτικοί αριθμοί ή γράμματα:..................................................................................

Λιμένας νηολόγησης:.........................................................................................................

Τύπος πλοίου*:...............................................................................................................

Ολική χωρητικότητα:..........................................................................................................

Αριθμός ΔΝΟ:..................................................................................................................

Όνομα και διεύθυνση ναυτιλιακής εταιρείας: ...................................................................................................................

..........................................................................................................................

(βλέπε παράγραφο 1.1.2 του κώδικα ΙSM)

ME TO ΠΑΡΟΝ ΠΙΣΤΟΠΟΙΕΙΤΑΙ ΟΤΙ οι απαιτήσεις της παραγράφου 14.4 του κώδικα ISM έχουν τηρηθεί και ότι το Έγγραφο Συμμόρφωσης/προσωρινό Έγγραφο Συμμόρφωσης** της εταιρείας αναφέρονται στο παρόν πλοίο.

Το προσωρινό πιστοποιητικό διαχείρισης της ασφάλειας ισχύει έως ...........................

υπό τον όρο ότι το Έγγραφο Συμμόρφωσης/το προσωρινό Έγγραφο Συμμόρφωσης** παραμένουν σε ισχύ.

Εκδόθηκε................................................................

(τόπος έκδοσης του εγγράφου)

Ημερομηνία έκδοσης: ................................................................................................

(υπογραφή του υπαλλήλου που είναι δεόντως εξουσιοδοτημένος για την έκδοση του πιστοποιητικού)

(Σφραγίδα ή χαρτόσημο της αρχής έκδοσης, εφόσον χρειάζεται)

Πιστοποιητικό υπ'αριθ.

Η ισχύς του παρόντος προσωρινού πιστοποιητικού διαχείρισης της ασφάλειας παρατείνεται έως: ...................................................

Ημερομηνία παράτασης: ........................................................................................

(υπογραφή του υπαλλήλου που είναι δεόντως εξουσιοδοτημένος για την παράταση της ισχύος)

(Σφραγίδα ή χαρτόσημο της αρχής έκδοσης, εφόσον χρειάζεται)

* Επιλέξατε τον τύπο πλοίου από τους εξής τύπους: επιβατηγό πλοίο. επιβατηγό ταχύπλοο σκάφος. εμπορικό ταχύπλοο σκάφος. φορτηγό μεταφοράς εμπορευμάτων χύδην. δεξαμενόπλοιο μεταφοράς πετρελαίου. δεξαμενόπλοιο μεταφοράς χημικών προϊόντων. δεξαμενόπλοιο μεταφοράς αερίου. κινητή μονάδα γεώτρησης ανοικτής θαλάσσης. άλλο εμπορικό πλοίο.

** Διαγράφεται, ανάλογα με την εκάστοτε περίπτωση.

κεφαλαιο II

Διατάξεις για τις διοικήσεις σχετικά με την εφαρμογή του Διεθνούς Κώδικα Διαχείρισης της Ασφάλειας (ISM)

Μέρος A - Γενικές διαταξεισ

1.1 Κατά την εκτέλεση των καθηκόντων σχετικά με τους ελέγχους και την πιστοποίηση που απαιτούνται από τον κώδικα ISM για τα επιβατηγά πλοία που εμπίπτουν στο πεδίο εφαρμογής του παρόντος κανονισμού, τα κράτη μέλη συμμορφώνονται με τις απαιτήσεις και τα πρότυπα που θεσπίζονται στο Μέρος Β του παρόντος Κεφαλαίου.

1.2. Επιπλέον, τα κράτη μέλη οφείλουν να λαμβάνουν υπόψη τις διατάξεις των Αναθεωρημένων Κατευθυντηρίων Γραμμών για την Εφαρμογή του Διεθνούς Κώδικα Διαχείρισης της Ασφάλειας (ISM) από τις διοικήσεις, οι οποίες είχαν εγκριθεί από τον ΔΝΟ με το ψήφισμα A.913 (22) της 29ης Νοεμβρίου 2001, στο βαθμό που αυτές δεν καλύπτονται από το Μέρος Β του παρόντος Κεφαλαίου.

Μέρος Β - Πιστοποιηση και προτυπα

1. Αποδοχή και αναγνώριση του προσωρινού εγγράφου συμμόρφωσης και του προσωρινού πιστοποιητικού διαχείρισης της ασφάλειας

1.1. Κάθε προσωρινό Έγγραφο Συμμόρφωσης και κάθε προσωρινό πιστοποιητικό διαχείρισης της ασφάλειας τα οποία είναι σύμφωνα με τις διατάξεις του παρόντος κανονισμού και εκδίδονται από τη διοίκηση κράτους μέλους ή από αναγνωρισμένο οργανισμό ο οποίος ενεργεί για λογαριασμό αυτού γίνονται δεκτά από τα άλλα κράτη μέλη.

1.2. Κάθε προσωρινό Έγγραφο Συμμόρφωσης και κάθε προσωρινό πιστοποιητικό διαχείρισης της ασφάλειας τα οποία εκδίδονται από τις διοικήσεις τρίτων χωρών ή για λογαριασμό τους πρέπει να αναγνωρίζονται από κάποιο κράτος μέλος, εφόσον αυτό βεβαιωθεί ότι στοιχειοθετούν τη συμμόρφωση με τις διατάξεις του παρόντος κανονισμού.

2. ΔΙΑΔΙΚΑΣΙΑ ΠΙΣΤΟΠΟΙΗΣΗΣ

2.1. Η διαδικασία πιστοποίησης που σχετίζεται με την έκδοση εγγράφου συμμόρφωσης για μία ναυτιλιακή εταιρεία και πιστοποιητικού διαχείρισης της ασφάλειας για το εκάστοτε πλοίο διενεργείται λαμβάνοντας υπόψη τις κάτωθι διατάξεις.

2.2. Η διαδικασία πιστοποίησης κανονικά περιλαμβάνει τα ακόλουθα στάδια:

1. αρχικό έλεγχο.

2. περιοδικό ή ενδιάμεσο έλεγχο.

3. επαναληπτικό έλεγχο.και,

4. πρόσθετο έλεγχο.

Οι έλεγχοι αυτοί πραγματοποιούνται κατ'αίτηση της ναυτιλιακής εταιρείας προς την διοίκηση ή τον αναγνωρισμένο οργανισμό όταν αυτός ενεργεί εξ ονόματος της διοίκησης.

2.3. Οι έλεγχοι περιλαμβάνουν έλεγχο της διαχείρισης της ασφάλειας.

2.4. Για τη διεξαγωγή του ελέγχου ορίζεται ένας επικεφαλής ελεγκτής και, εφόσον χρειάζεται, μία ομάδα ελέγχου.

2.5. Ο διορισμένος επικεφαλής ελεγκτής έρχεται σε επαφή με τη ναυτιλιακή εταιρεία και καταρτίζει πρόγραμμα ελέγχου.

2.6. Συντάσσεται έκθεση ελέγχου υπό την καθοδήγηση του επικεφαλής ελεγκτή, ο οποίος είναι υπεύθυνος για την ακρίβεια και την πληρότητά της.

2.7. Η έκθεση ελέγχου περιλαμβάνει το πρόγραμμα ελέγχου, καθορισμό των μελών της ομάδας ελέγχου, ημερομηνίες και στοιχεία της ναυτιλιακής εταιρείας, αντίγραφα των παρατηρήσεων και των εγγράφων μη συμμόρφωσης και παρατηρήσεις σχετικά με την αποτελεσματικότητα του συστήματος διαχείρισης της ασφάλειας όσον αφορά την εκπλήρωση των συγκεκριμένων στόχων.

3. ΠΡΟΤΥΠΟ ΔΙΑΧΕΙΡΙΣΗΣ

3.1. Οι ελεγκτές ή η ομάδα ελέγχου που διευθύνει τον έλεγχο συμμόρφωσης προς τον κώδικα ISM έχει αρμοδιότητες για:

1. την εξασφάλιση συμμόρφωσης προς τους κανόνες και κανονισμούς στους οποίους συμπεριλαμβάνεται η πιστοποίηση των ναυτικών, για κάθε τύπο πλοίου που χρησιμοποιεί η ναυτιλιακή εταιρεία.

2. τις δραστηριότητες έγκρισης, επιθεώρησης και πιστοποίησης που σχετίζονται με τα ναυτιλιακά πιστοποιητικά.

3. τη συγγραφή υποχρεώσεων που πρέπει να λαμβάνεται υπόψη στο πλαίσιο του συστήματος διαχείρισης της ασφάλειας, όπως απαιτεί ο κώδικας ISM. και

4. την πρακτική πείρα στη λειτουργία πλοίων.

3.2. Κατά την διενέργεια του ελέγχου συμμόρφωσης προς τις διατάξεις του κώδικα ISM, εξασφαλίζεται η ανεξαρτησία του προσωπικού που παρέχει συμβουλευτικές υπηρεσίες έναντι όσων συμμετέχουν στη διαδικασία πιστοποίησης.

4. ΠΡΟΤΥΠΑ ΕΠΑΡΚΕΙΑΣ

4.1. Βασική επάρκεια για τη διενέργεια ελέγχου

4.1.1. Το προσωπικό που συμμετέχει στον έλεγχο της συμμόρφωσης προς τις απαιτήσεις του κώδικα ISM πληροί τα ελάχιστα κριτήρια για τους επιθεωρητές, όπως ορίζει το τμήμα 2 του παραρτήματος VII της οδηγίας 95/21/ΕΚ του Συμβουλίου [14].

[14] ΕΕ L 157, 7. 7. 1995, σ. 1.

4.1.2. Το εν λόγω προσωπικό πρέπει να έχει εκπαιδευτεί προκειμένου να αποκτήσει την κατάλληλη επάρκεια και δεξιότητες για τη διενέργεια του ελέγχου συμμόρφωσης προς τις απαιτήσεις του κώδικα ISM, ιδίως όσον αφορά:

1. τη γνώση και κατανόηση του κώδικα ISM.

2. τους υποχρεωτικούς κανόνες και κανονισμούς.

3. τη συγγραφή υποχρεώσεων που ο κώδικας ISM απαιτεί να λαμβάνουν υπόψη οι ναυτιλιακές εταιρείες.

4. την εκτίμηση τεχνικών εξέτασης, ανάκρισης, αξιολόγησης και υποβολής εκθέσεων.

5. τις τεχνικές ή επιχειρησιακές πτυχές της διαχείρισης της ασφάλειας.

6. τις βασικές γνώσεις περί ναυτιλίας και εργασιών επί του πλοίου. και

7. τη συμμετοχή σε έναν τουλάχιστον έλεγχο συστήματος διαχείρισης στη ναυτιλία.

4.2. Επάρκεια για τον αρχικό έλεγχο και τον επαναληπτικό έλεγχο

4.2.1. Για να εκτιμηθεί πλήρως κατά πόσον η ναυτιλιακή εταιρεία ή κάθε τύπος πλοίου συμμορφώνεται με τις απαιτήσεις του κώδικα ISM, εκτός από τη βασική επάρκεια που αναφέρεται ανωτέρω, το προσωπικό που προορίζεται για να διενεργεί τους αρχικούς ελέγχους ή τους επαναληπτικούς ελέγχους όσον αφορά ένα Έγγραφο Συμμόρφωσης και ένα πιστοποιητικό διαχείρισης της ασφάλειας, πρέπει να διαθέτει επάρκεια για:

1. να προσδιορίζει κατά πόσον τα στοιχεία SMS είναι ή δεν είναι σύμφωνα προς τις απαιτήσεις του κώδικα ISM.

2. να καθορίζει την αποτελεσματικότητα των SMS που διαθέτει η ναυτιλιακή εταιρεία ή ο εκάστοτε τύπος πλοίου, για να εξασφαλίζεται η συμμόρφωση προς τους κανόνες και τους κανονισμούς, όπως αποδεικνύεται από τα αρχεία του καταστατικού και της επιθεώρησης κατάταξης.

3. να εκτιμά την αποτελεσματικότητα των SMS εξασφαλίζοντας τη συμμόρφωση προς τους υπόλοιπους κανόνες και κανονισμούς που δεν καλύπτονται από τις επιθεωρήσεις του καταστατικού και της κατάταξης και επιτρέποντας τον έλεγχο της συμμόρφωσης προς αυτούς τους κανόνες και κανονισμούς. και

4. να εκτιμά κατά πόσον οι πρακτικές όσον αφορά την ασφάλεια τις οποίες συνιστά ο ΔΝΟ, οι διοικήσεις, οι νηογνώμονες και οι ναυτιλιακοί οργανισμοί έχουν ληφθεί υπόψη.

4.2.2. Η εν λόγω επάρκεια μπορεί να επιτυγχάνεται από ομάδες, οι οποίες από κοινού διαθέτουν τη συνολικά απαιτούμενη επάρκεια.

5. ΕΝΤΥΠΑ ΕΓΓΡΑΦΩΝ ΣΥΜΜΟΡΦΩΣΗΣ ΚΑΙ ΠΙΣΤΟΠΟΙΗΤΙΚΩΝ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ

Όταν τα πλοία εκτελούν δρομολόγια μόνο σε ένα κράτος μέλος, τα κράτη μέλη χρησιμοποιούν είτε τα έντυπα τα οποία προσαρτώνται στον κώδικα ISM ή το Έγγραφο Συμμόρφωσης, το πιστοποιητικό διαχείρισης της ασφάλειας, το προσωρινό Έγγραφο Συμμόρφωσης και το προσωρινό πιστοποιητικό διαχείρισης της ασφάλειας, τα οποία συντάσσονται σύμφωνα με τη μορφή που παρουσιάζεται κάτωθι.

ΕΓΓΡΑΦΟ ΣΥΜΜΟΡΦΩΣΗΣ

(Επίσημη σφραγίδα) // (κράτος)

Πιστοποιητικό υπ'αριθ.

Εκδοθέν βάσει των διατάξεων της [ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974, όπως τροποποιήθηκε και ( [15]) από τον παρόντα κανονισμό του Συμβουλίου για την εφαρμογή του Διεθνούς Κώδικα Διαχείρισης της Ασφάλειας στην Κοινότητα]

[15] Μπορεί να διαγραφεί για πλοία που απασχολούνται μόνο σε δρομολόγια εντός μιας Χώρας Μέλους.

Κατ'εξουσιοδότηση της κυβέρνησης

(όνομα κράτους)

από

(εξουσιοδοτημένο πρόσωπο ή οργανισμός)

Όνομα και διεύθυνση της εταιρείας

(βλέπε παράγραφο 1.1.2 του κώδικα ΙSM)

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ το Σύστημα Διαχείρισης της Ασφάλειας της ναυτιλιακής εταιρείας υποβλήθηκε σε έλεγχο και ότι το εν λόγω σύστημα είναι σύμφωνο προς τις απαιτήσεις του Διεθνούς Κώδικα Διαχείρισης για τη ασφαλή λειτουργία των πλοίων και την πρόληψη της ρύπανσης (κώδικας ΙSM) για τους τύπους πλοίων που παρατίθενται κάτωθι (διαγράφεται ό,τι χρειάζεται):

// Επιβατηγό πλοίο

// Επιβατηγό ταχύπλοο σκάφος

// Εμπορικό ταχύπλοο σκάφος

// Φορτηγό μεταφοράς εμπορεύματος χύδην

// Δεξαμενόπλοιο μεταφοράς πετρελαίου

// Δεξαμενόπλοιο μεταφοράς χημικών προϊόντων

// Δεξαμενόπλοιο μεταφοράς αερίου

// Κινητή μονάδα γεώτρησης ανοικτής θαλάσσης

// Άλλο εμπορικό πλοίο

// Επιβατηγό οχηματαγωγό πλοίο (πορθμείο Ro-Ro)

Το παρόν Έγγραφο Συμμόρφωσης ισχύει έως .................., και υπόκειται σε περιοδικό έλεγχο.

Εκδόθηκε ..............................................................................

(τόπος έκδοσης του εγγράφου)

Ημερομηνία έκδοσης ........................................................

...........................................................................................................................

(Υπογραφή του υπαλλήλου που είναι εξουσιοδοτημένος για την έκδοση του εγγράφου)

(Σφραγίδα ή χαρτόσημο της αρχής έκδοσης, εφόσον χρειάζεται)

Πιστοποιητικό υπ'αριθ.

ΟΠΙΣΘΟΓΡΑΦΗΣΗ ΕΤΗΣΙΟΥ ΕΛΕΓΧΟΥ

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ κατά τον περιοδικό έλεγχο σύμφωνα με τον [κανόνα IX/6.1 της Σύμβασης και την παράγραφο 13.4 του κώδικα ISM και ( [16]) το άρθρο 5 παράγραφος 3 του παρόντος κανονισμού του Συμβουλίου για την εφαρμογή του Διεθνούς Κώδικα Διαχείρισης της Ασφάλειας στην Κοινότητα]

[16] Μπορεί να διαγραφεί για πλοία που απασχολούνται μόνο σε δρομολόγια εντός μιας Χώρας Μέλους.

1oς ΕΤΗΣΙΟΣ ΕΛΕΓΧΟΣ // Υπογραφή:

(υπογραφή εξουσιοδοτημένου υπαλλήλου)

// Τόπος:

// Ημερομηνία:

2ος ΕΤΗΣΙΟΣ ΕΛΕΓΧΟΣ // Υπογραφή:

// (υπογραφή του εξουσιοδοτημένου υπαλλήλου)

// Τόπος:

// Ημερομηνία:

3ος ΕΤΗΣΙΟΣ ΕΛΕΓΧΟΣ // Υπογραφή:

// (υπογραφή του εξουσιοδοτημένου υπαλλήλου)

// Τόπος:

// Ημερομηνία:

4ος ΕΤΗΣΙΟΣ ΕΛΕΓΧΟΣ // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΙΣΤΟΠΟΙΗΤΙΚΟ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ

(Επίσημη σφραγίδα) // (κράτος)

Πιστοποιητικό υπ'αριθ.

Εκδοθέν βάσει των διατάξεων της [ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974, όπως τροποποιήθηκε και από τον ( [17]) παρόντα κανονισμό του Συμβουλίου για την εφαρμογή του Διεθνούς Κώδικα Διαχείρισης της Ασφάλειας στην Κοινότητα]

[17] Μπορεί να διαγραφεί για πλοία που απασχολούνται μόνο σε δρομολόγια εντός μιας Χώρας Μέλους.

<0}

Κατ'εξουσιοδότηση της κυβέρνησης

(όνομα κράτους)

από

(εξουσιοδοτημένο πρόσωπο ή οργανισμός)

Όνομα πλοίου: ................................................................................................................

Διακριτικοί αριθμοί ή γράμματα: .....................................................................................

Λιμένας νηολόγησης: .......................................................................................................

Τύπος πλοίου* [18]: ....................................................................................................................

[18] * Επιλέξατε τον τύπο πλοίου από τους εξής τύπους: επιβατηγό πλοίο. επιβατηγό ταχύπλοο σκάφος.εμπορικό ταχύπλοο σκάφος. φορτηγό μεταφοράς εμπορεύματος χύδην. δεξαμενόπλοιο μεταφοράς πετρελαίου. δεξαμενόπλοιο μεταφοράς χημικών προϊόντων. δεξαμενόπλοιο μεταφοράς αερίου. κινητή μονάδα γεώτρησης ανοικτής θαλάσσης. άλλο εμπορικό πλοίο. επιβατηγό οχηματαγωγό πλοίο (πορθμείο ro-ro).

Ολική χωρητικότητα: ....................................................................................................

Αριθμός ΔΝΟ: ..................................................................................................................

Όνομα και διεύθυνση ναυτιλιακής εταιρείας: ..........................................................

(βλέπε παράγραφο 1.1.2 του κώδικα ΙSM)

ME TO ΠΑΡΟΝ ΠΙΣΤΟΠΟΙΕΙΤΑΙ ΟΤΙ το Σύστημα Διαχείρισης της Ασφάλειας του πλοίου υποβλήθηκε σε έλεγχο και ότι το εν λόγω σύστημα είναι σύμφωνο προς τις απαιτήσεις του Διεθνούς Κώδικα Διαχείρισης για την Ασφαλή Λειτουργία των Πλοίων και για την Πρόληψη της Ρύπανσης (κώδικας ISM), αφού διαπιστώθηκε ότι το Έγγραφο Συμμόρφωσης που διαθέτει η ναυτιλιακή εταιρεία ισχύει για τον συγκεκριμένο τύπο πλοίου.

Το παρόν πιστοποιητικό διαχείρισης της ασφάλειας ισχύει έως ...................., υπό τον όρο ότι υπόκειται σε περιοδικό έλεγχο και με την προϋπόθεση ότι το Έγγραφο Συμμόρφωσης παραμένει σε ισχύ.

Εκδόθηκε ..............................................................

(τόπος έκδοσης του εγγράφου)

Ημερομηνία έκδοσης ........................................................

..................................................................................

(υπογραφή του υπαλλήλου που είναι δεόντως εξουσιοδοτημένος για την έκδοση του πιστοποιητικού)

(Σφραγίδα ή χαρτόσημο της αρχής έκδοσης, εφόσον χρειάζεται)

Πιστοποιητικό υπ'αριθ.

ΟΠΙΣΘΟΓΡΑΦΗΣΗ ΕΝΔΙΑΜΕΣΟΥ ΕΛΕΓΧΟΥ ΚΑΙ ΠΡΟΣΘΕΤΟΥ ΕΛΕΓΧΟΥ (ΕΑΝ ΑΠΑΙΤΕΙΤΑΙ)

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ, κατά τον περιοδικό έλεγχο σύμφωνα με τον [κανόνα IX/6.1 της Σύμβασης και την παράγραφο 13.8 του κώδικα ISM και το ( [19]) άρθρο 5 παράγραφος 1 του παρόντος κανονισμού του Συμβουλίου για την εφαρμογή του Διεθνούς Κώδικα Διαχείρισης της Ασφάλειας στην Κοινότητα]

[19] Μπορεί να διαγραφεί για πλοία που απασχολούνται μόνο σε δρομολόγια εντός μιας Χώρας Μέλους.

ΕΝΔΙΑΜΕΣΟΣ [20]:ΕΛΕΓΧΟΣ (συμπληρώνεται μεταξύ της δεύτερης και της τρίτης επετειακής ημερομηνίας) // Υπογραφή:

[20] * Εάν χρειάζεται. Γίνεται παραπομπή στην παράγραφο 13.8 του κώδικα ISM.

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΡΟΣΘΕΤΟΣ ΕΛΕΓΧΟΣ* // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΡΟΣΘΕΤΟΣ ΕΛΕΓΧΟΣ* // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΡΟΣΘΕΤΟΣ ΕΛΕΓΧΟΣ* // Υπογραφή:

// (υπογραφή εξουσιοδοτημένου υπαλλήλου)

// Τόπος:

// Ημερομηνία:

ΠΡΟΣΩΡΙΝΟ ΕΓΓΡΑΦΟ ΣΥΜΜΟΡΦΩΣΗΣ

(Επίσημη σφραγίδα) // (κράτος)

Πιστοποιητικό υπ'αριθ.

Εκδοθέν βάσει των διατάξεων της [ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974, όπως τροποποιήθηκε και ( [21]) από τον παρόντα κανονισμό του Συμβουλίου για την εφαρμογή του Διεθνούς Κώδικα Διαχείρισης της Ασφάλειας στην Κοινότητα]

[21] Μπορεί να διαγραφεί για πλοία που απασχολούνται μόνο σε δρομολόγια εντός μιας Χώρας Μέλους.

Κατ'εξουσιοδότηση της κυβέρνησης

(όνομα κράτους)

από

(εξουσιοδοτημένο πρόσωπο ή οργανισμός)

Όνομα και διεύθυνση της εταιρείας

(βλέπε παράγραφο 1.1.2 του κώδικα ΙSM)

ΜΕ ΤΟ ΠΑΡΟΝ ΠΙΣΤΟΠΟΙΕΙΤΑΙ ΟΤΙ το Σύστημα Διαχείρισης της Ασφάλειας της ναυτιλιακής εταιρείας έχει διαπιστωθεί ότι πληροί τους στόχους της παραγράφου 1.2.3 του Διεθνούς Κώδικα Διαχείρισης για την Ασφαλή Λειτουργία των Πλοίων και την Πρόληψη της Ρύπανσης (κώδικας ΙSM), για τον(τους) τύπο(-ους) πλοίων που παρατίθενται κάτωθι (διαγράφεται ό,τι χρειάζεται):

// Επιβατηγό πλοίο

// Επιβατηγό ταχύπλοο σκάφος

// Εμπορικό ταχύπλοο σκάφος

// Φορτηγό μεταφοράς εμπορεύματος χύδην

// Δεξαμενόπλοιο μεταφοράς πετρελαίου

// Δεξαμενόπλοιο μεταφοράς χημικών προϊόντων

// Δεξαμενόπλοιο μεταφοράς αερίου

// Κινητή μονάδα γεώτρησης ανοικτής θαλάσσης

// Άλλο εμπορικό πλοίο

// Επιβατηγό οχηματαγωγό πλοίο (πορθμείο ro-ro)

Το παρόν Έγγραφο Συμμόρφωσης ισχύει έως ........................................................

Εκδόθηκε ..............................................................

(τόπος έκδοσης του εγγράφου)

Ημερομηνία έκδοσης...............................................................................................

(Υπογραφή του υπαλλήλου που είναι εξουσιοδοτημένος για την έκδοση του εγγράφου)

(Σφραγίδα ή χαρτόσημο της αρχής έκδοσης, εφόσον χρειάζεται)

ΠΡΟΣΩΡΙΝΟ ΠΙΣΤΟΠΟΙΗΤΙΚΟ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ

(Επίσημη σφραγίδα) // (κράτος)

Πιστοποιητικό υπ'αριθ.

Εκδοθέν βάσει των διατάξεων της [ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΑΣΦΑΛΕΙΑ ΤΗΣ ΑΝΘΡΩΠΙΝΗΣ ΖΩΗΣ ΣΤΗ ΘΑΛΑΣΣΑ, του 1974, όπως τροποποιήθηκε και ( [22]) από τον παρόντα κανονισμό του Συμβουλίου για την εφαρμογή του Διεθνούς Κώδικα Διαχείρισης της Ασφάλειας στην Κοινότητα] Κατ'εξουσιοδότηση της κυβέρνησης

[22] Μπορεί να διαγραφεί για πλοία που απασχολούνται μόνο σε δρομολόγια εντός μιας Χώρας Μέλους.

(όνομα κράτους)

από

(εξουσιοδοτημένο πρόσωπο ή οργανισμός)

Όνομα και διεύθυνση της εταιρείας

(βλέπε παράγραφο 1.1.2 του κώδικα ΙSM)

Όνομα πλοίου: ..................................................................

Διακριτικοί αριθμοί ή γράμματα:

Λιμένας νηολόγησης: .........................................................................

Τύπος πλοίου [23]*:....................................................................................

[23] * Επιλέξατε το πλοίο από τους εξής τύπους: επιβατικό πλοίο. επιβατικό ταχύπλοο σκάφος. εμπορικό ταχύπλοο σκάφος. φορτηγό εμπορευμάτων χύδην. δεξαμενόπλοιο μεταφοράς πετρελαίου. δεξαμενόπλοιο μεταφοράς χημικών προϊόντων. δεξαμενόπλοιο μεταφοράς αερίου. κινητή μονάδα γεώτρησης ανοικτής θαλάσσης. άλλο εμπορικό πλοίο. επιβατηγό οχηματαγωγό πλοίο (πορθμείο ro-ro).

Ολική χωρητικότητα: ...............................................................................

Αριθμός ΙΜΟ:..............................................................................

Όνομα και διεύθυνση της εταιρείας:.........................................................

(βλέπε παράγραφο 1.1.2 του κώδικα ΙSM)

ME TO ΠΑΡΟΝ ΠΙΣΤΟΠΟΙΕΙΤΑΙ ΟΤΙ οι απαιτήσεις της παραγράφου 14.4 του κώδικα ISM έχουν τηρηθεί και ότι το Έγγραφο Συμμόρφωσης/προσωρινό Έγγραφο Συμμόρφωσης [24] της εταιρείας αναφέρονται στο παρόν πλοίο.

[24] διαγράφεται ό,τι χρειάζεται

Το παρόν προσωρινό πιστοποιητικό διαχείρισης της ασφάλειας ισχύει έως .................... υπό τον όρο ότι το Έγγραφο Συμμόρφωσης/προσωρινό Έγγραφο Συμμόρφωσης*** παραμένει σε ισχύ.

Εκδόθηκε................................................................

(τόπος έκδοσης του εγγράφου)

Ημερομηνία έκδοσης...........................................................................

(υπογραφή του υπαλλήλου που είναι δεόντως εξουσιοδοτημένος για την έκδοση του πιστοποιητικού)

(Σφραγίδα ή χαρτόσημο της αρχής έκδοσης, εφόσον χρειάζεται)

Πιστοποιητικό υπ'αριθ.

Η ισχύς του προσωρινού Πιστοποιητικού Ασφάλειας παρατείνεται έως....................

Ημερομηνία παράτασης: ..............................................................................................

(υπογραφή του υπαλλήλου που είναι δεόντως εξουσιοδοτημένος για την παράταση της ισχύος)

(Σφραγίδα ή χαρτόσημο της αρχής έκδοσης, εφόσον χρειάζεται)

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) πολιτικής: ασφάλεια της ναυσιπλοΐας

Δράση(-σεις): εφαρμογή του Διεθνούς Κώδικα Διαχείρισης της Ασφάλειας εντός της Κοινότητας

ονομασια της δρασησ: κανονισμοσ του ευρωπαϊκου κοινοβουλιου και του συμβουλιου για την εφαρμογη του διεθνους κωδικα διαχειρισης της ασφαλειας εντος τησ κοινοτητας

ΤΟ ΠΡΟΤΕΙΝΟΜΕΝΟ ΜΕΤΡΟ ΔΕΝ ΈΧΕΙ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΣΤΟΝ ΠΡΟΫΠΟΛΟΓΙΣΜΟ ΤΗΣ ΚΟΙΝΟΤΗΤΑΣ

1. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥ + ΤΙΤΛΟΣ(ΟΙ)

ΑΝΕΥ ΑΝΤΙΚΕΙΜΕΝΟΥ

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλιο της δράσης (Μέρος B): εκατομμυρια ευρώ σε πιστώσεις ανάληψης υποχρεώσεων

ΑΝΕΥ ΑΝΤΙΚΕΙΜΕΝΟΥ

2.2. Περίοδος υλοποίησης:

ΑΝΕΥ ΑΝΤΙΚΕΙΜΕΝΟΥ

2.3. Συνολική πολυετής εκτίμηση δαπανών:

ΑΝΕΥ ΑΝΤΙΚΕΙΜΕΝΟΥ

α) Χρονοδιάγραμμα πιστώσεων ανάληψης υποχρεώσεων / πιστώσεων πληρωμών (δημοσιονομική παρέμβαση) (πρβλ. σημείο 6.1.1)

εκατομμύρια ευρώ (με ακρίβεια τριών δεκαδικών ψηφίων)

>ΘΕΣΗ ΠIΝΑΚΑ>

β) Τεχνική και Διοικητική Συνδρομή και Δαπάνες Στήριξης (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρώπινων πόρων και άλλων δαπανών διοικητικής λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με τον δημοσιονομικό προγραμματισμό και τις δημοσιονομικές προοπτικές

[X] Πρόταση συμβατή με τον υπάρχοντα δημοσιονομικό προγραμματισμό.

Η πρόταση απαιτεί επαναπρογραμματισμό του σχετικού κεφαλαίου των δημοσιονομικών προοπτικών.

Η πρόταση ενδέχεται να απαιτήσει εφαρμογή των διατάξεων της διοργανικής συμφωνίας.

2.5. Δημοσιονομικές επιπτώσεις επί των εσόδων [25]:

[25] Για περισσότερες πληροφορίες βλέπε το ξεχωριστό επεξηγηματικό σημείωμα.

[X] Η πρόταση δεν έχει δημοσιονομικές επιπτώσεις (περιλαμβάνει τεχνικές πτυχές που αφορούν την εφαρμογή ενός μέτρου)

´Η

Η πρόταση έχει δημοσιονομικές επιπτώσεις - η επίπτωση επί των εσόδων είναι η ακόλουθη:

(Σημείωση: Όλες οι λεπτομέρειες και οι παρατηρήσεις που αφορούν τον τρόπο υπολογισμού της επίπτωσης επί των εσόδων πρέπει να παρουσιάζονται σε ξεχωριστό παράρτημα.)

(εκατομμύρια ευρώ με ακρίβεια ενός δεκαδικού ψηφίου)

>ΘΕΣΗ ΠIΝΑΚΑ>

(Να περιγραφεί κάθε εμπλεκόμενο κονδύλιο του προϋπολογισμού, με προσθήκη του ενδεδειγμένου αριθμού γραμμών στον πίνακα, εφόσον η δράση έχει επίπτωση σε περισσότερα από ένα κονδύλια του προϋπολογισμού.

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

ΑΝΕΥ ΑΝΤΙΚΕΙΜΕΝΟΥ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 80 παράγραφος 2 της Συνθήκης.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης [26]

[26] Για περισσότερες πληροφορίες βλέπε το ξεχωριστό επεξηγηματικό σημείωμα.

5.1.1. Επιδιωκόμενοι στόχοι

Η εισαγωγή ολόκληρου του κώδικα ISM και ενός συνεκτικού συνόλου διατάξεων σχετικά με τη διαδικασία πιστοποίησης στην κοινοτική νομοθεσία για την ασφάλεια της ναυσιπλοΐας θα ενισχύσει την ασφάλεια των θαλασσίων μεταφορών, καθώς και του περιβάλλοντος και των ναυτικών.

5.1.2. Μέτρα που λαμβάνονται σχετικά με την εκ των προτέρων αξιολόγηση

Άνευ αντικειμένου

5.1.3. Μέτρα που λαμβάνονται σχετικά με την εκ των υστέρων αξιολόγηση

Άνευ αντικειμένου

5.2. Προβλεπόμενες δράσεις και λεπτομέρειες υλοποίησης της δημοσιονομικής παρέμβασης

Άνευ αντικειμένου

5.3. Μέθοδοι υλοποίησης

Άμεση διαχείριση από την Επιτροπή χρησιμοποιώντας το μόνιμο προσωπικό (το ήδη υφιστάμενο)

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος Β - (για ολόκληρη την περίοδο προγραμματισμού)

ΚΑΜΙΑ ΔΗΜΟΣΙΟΝΟΜΙΚΗ ΕΠΙΠΤΩΣΗ - Σημεία 6.1.1. έως 6.2: άνευ αντικειμένου.

6.1.1. Δημοσιονομική παρέμβαση

Πιστώσεις ανάληψης υποχρεώσεων (σε εκατομμύρια ευρώ με ακρίβεια τριών δεκαδικών ψηφίων)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

6.2. Υπολογισμός του κόστους ανά προβλεπόμενο μέτρο στο Μέρος Β (για ολόκληρη τη περίοδο προγραμματισμού) [27]

[27] Για περισσότερες πληροφορίες βλέπε το ξεχωριστό επεξηγηματικό σημείωμα.

(Σε περίπτωση που υπάρχουν περισσότερες από μία δράσεις, να δοθούν επαρκείς διευκρινίσεις για τα συγκεκριμένα μέτρα που λαμβάνονται για κάθε δράση, προκειμένου να μπορεί να εκτιμηθεί ο όγκος και το κόστος των αποτελεσμάτων)

Πιστώσεις ανάληψης υποχρεώσεων (σε εκατομμύρια ευρώ με ακρίβεια τριών δεκαδικών ψηφίων)

>ΘΕΣΗ ΠIΝΑΚΑ>

Εάν είναι αναγκαίο να εξηγηθεί ο τρόπος υπολογισμού.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

Δεν υπάρχουν επιπτώσεις στις δαπάνες προσωπικού. Διαχείριση από το υπάρχον προσωπικό. 7.1 και 7.2 άνευ αντικειμένου.

Δεν υπάρχουν επιπτώσεις στις διοικητικές δαπάνες. 7.3.: άνευ αντικειμένου.

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν σε συνολικές δαπάνες δώδεκα μηνών.

7.3. Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν σε συνολικές δαπάνες δώδεκα μηνών.

1 Να προσδιοριστεί το είδος κάθε επιτροπής και η ομάδα στην οποία ανήκει.

>ΘΕΣΗ ΠIΝΑΚΑ>

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

και

8.2. Ρυθμίσεις και χρονοδιάγραμμα της προβλεπόμενης αξιολόγησης

Τα κράτη μέλη οφείλουν να διαβιβάζουν στην Επιτροπή "ετήσιες εκθέσεις" (άρθρο 10).

9. ΜΕΤΡΑ ΚΑΤΑΠΟΛΕΜΗΣΗΣ ΤΗΣ ΑΠΑΤΗΣ

Άνευ αντικειμένου.

ΕΝΤΥΠΟ ΕΚΤΙΜΗΣΗΣ ΕΠΙΠΤΩΣΕΩΝ ΟΙ ΕΠΙΠΤΩΣΕΙΣ ΤΗΣ ΠΡΟΤΑΣΗΣ ΣΤΙΣ ΕΠΙΧΕΙΡΗΣΕΙΣ, ΚΑΙ ΕΙΔΙΚΟΤΕΡΑ ΣΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ)

τιτλοσ τησ προτασησ

Κανονισμός του Ευρωπαϊκού Κοινοβουλίου και του Συμβουλίου για την εφαρμογή του Διεθνούς Κώδικα για τη Διαχείριση της Ασφάλειας εντός της Κοινότητας.

Αριθμός αναφορασ εγγραφου

COM(2003)XXXXX

η προταση

1. Λαμβάνοντας υπόψη την αρχή της επικουρικότητας, γιατί είναι αναγκαία η κοινοτική νομοθεσία στον εν λόγω τομέα και ποιοι είναι οι κύριοι σκοποί της;

Στόχος του παρόντος κανονισμού είναι να ενισχυθεί η ασφαλής διαχείριση, η ασφαλής λειτουργία και η πρόληψη της ρύπανσης για κάθε τύπο πλοίου που εκτελεί διεθνή δρομολόγια, με γνώμονα την πείρα που έχει αποκτηθεί από την εφαρμογή του κανονισμού (ΕΚ) αριθ. 3051/95 για τη διαχείριση της ασφάλειας των επιβατηγών οχηματαγωγών πλοίων ( πορθμεία ro-ro). Ο κανονισμός (ΕΚ) αριθ. 3051/95 καταργείται και αντικαθίσταται από νέο κείμενο. Ο κανονισμός αποσκοπεί να εισαγάγει τις τροποποιήσεις του κώδικα ISM οι οποίες συμπληρώνουν τις διατάξεις σχετικά με την εγκυρότητα των πιστοποιητικών συμμόρφωσης, των προσωρινών πιστοποιητικών και το υπόδειγμα πιστοποιητικών.

οι επιπτωσεισ στισ επιχειρησεισ

2. Ποιος θα επηρεαστεί από την πρόταση;

Ποιοι τομείς επιχειρήσεων;

Οι ναυτιλιακές εταιρείες οι οποίες εκμεταλλεύονται πλοία που καλύπτονται από τον κώδικα ISM τα οποία εκτελούν δρομολόγια διεθνών και εσωτερικών μεταφορών.

Ποια μεγέθη επιχειρήσεων (ποια είναι η συγκέντρωση μικρού και μεσαίου μεγέθους επιχειρήσεων);

Θα επηρεαστούν εταιρείες ποικίλου μεγέθους, από τις εταιρείες που είναι ιδιοκτήτριες ενός μόνο πλοίου, έως τις εταιρείες που είναι ιδιοκτήτριες ενός κατά πολύ μεγαλύτερου στόλου.

Είναι οι εν λόγω επιχειρήσεις εγκατεστημένες σε συγκεκριμένες γεωγραφικές περιοχές της Κοινότητας;

Σε όλα τα κράτη μέλη της ΕΕ, δεδομένου ότι όλες οι εθνικές διοικήσεις επηρεάζονται λόγω της ιδιότητάς τους ως κράτη σημαίας.

3. Τι θα πρέπει να κάνουν οι επιχειρήσεις προκειμένου να συμμορφωθούν με την πρόταση;

Δεν απαιτούνται ιδιαίτερα μέτρα. Ο κανονισμός αποσκοπεί στη βελτίωση της ασφάλειας της ναυσιπλοΐας και στην πρόληψη των ναυτικών ατυχημάτων και της θαλάσσιας ρύπανσης εντός της Κοινότητας.

4. Ποιες είναι οι οικονομικές επιπτώσεις που ενδέχεται να έχει η πρόταση;

Άνευ αντικειμένου.

5. Περιλαμβάνει η πρόταση μέτρα τα οποία λαμβάνουν υπόψη την ειδική κατάσταση των μικρομεσαίων επιχειρήσεων (μειωμένες ή διαφορετικές απαιτήσεις, κλπ.);

Όχι

Διαβουλευσεισ

6. Κατάλογος των οργανισμών οι οποίοι έχουν γνωμοδοτήσει όσον αφορά την πρόταση και σκιαγράφηση των κυριότερων απόψεών τους.

Στη συνεδρίαση διαβούλευσης κλήθηκαν και συμμετείχαν οι ακόλουθοι οργανισμοί:

- Ένωση Εφοπλιστών Ευρωπαϊκής Κοινότητας (European Community Shipowners Association - ECSA)

- Ευρωπαϊκή Ομοσπονδία Εργαζομένων στις Μεταφορές (European Transport Workers' Federation -ETF)

- Διεθνής Ένωση Νηογνωμόνων (International Association of Classification Societies - IACS).